
FTA a gana referendum na AAA N.V, 



DIAMARS den oranan di atardi 
sindicato FTA, siendo e unico sin- 
dicato cu a participa den e referen- 
dum na Aeropuerto, a sali vencedor. 
Maske di parti di STA, cu pa algun 
aña a bin representa e trahadornan 
aki, a perde esaki, despues cu su 
propio miembronan a perde confi- 
anza den liderazgo di STA. 

Tabatin 173 empleado cu tabatin 
derecho di voto, pero 103 a haci uso 
di nan derecho y FTA a haya 93 voto 
y asina a haya e mayoria. Por con- 
clui cu varios trahador no a vota, 
sea ta cu vakantie, malo na cas of 
kisas pa miedo di kico por pasa of 
nan ta duda si ta bay sigur cu e sin- 
dicato FTA. 

Hecho ta cu di e cantidad menciona, 
solamente 103 a acudi pa deposita 
nan voto. FTA tabatin mester di 87 
voto pa por haya representacion di 
e trahadonan y sali na defensa di 
nan derechonan. 

Pero loke cu ta hala atencion ta cu den 
declaracionnan duna anteriormente, e 
Presidente di FTA Hubert Dirksz a in- 
forma cu nan a logra haya 98 miembro 
nobo na Aeropuerto. Hubert Dirksz a 
expresa cu e cantidad di miembronan 
cu nan a haya, facilmente nan por a 
pidi pa gerencia di Triple A reconoce 
FTA, sinembargo nan a prefera di 
bay pa un referendum. 


Union ta haci forsa”, asina dirigencia 
di FTA a informa. 

E siguiente paso ta pa nombra e del- 
egadonan, cu ta representa tur e tra- 
hadornan cu derecho di voto y cu no 
a vota. Despues di esey ta bay sinta 
cu e empleadonan pa mira kico ta nan 
deseonan p’e proximo negociacion di 
un CAO nobo, cu esun vigente ta 
caduca na december awor. 


“Nos ta felicita e empleadonan 
A.A.A. N.V. y alabes gradici 
nan p’e confianza cu nan a 
pone den nos sindicato pa 
defende nan den nan 
asuntonan laboral. 



Pues awor FTA ta bek den 
Aeropuerto despues di 
ausencia di algun 
aña. STA no a ni 
participa pa moti- 
bonan desconoci. 

Mientras cu e investigacion no ta finalisa 

Tin indicacion cu caso di ffraude di 
laboratorio tin un rabo largo 



NO tin mucho informacion adicional di e fraude na 
LabHOH,, pa cual tin 2 persona suspendi. Pero for di 
mesun circulo tin informacion e investigacion a yega 
te Corsou, unda ta ser menciona e Analytisch Diag- 
nostich Centrum (ADC), unda cierto tes tambe tabata 
wordo manda. 

Tambe e compania Necarex BV na Almere ta ser men- 
ciona di lo ta envolvi den e caso di fraude miyonario 
aki, 

Minister Dangui Oduber no tin informacion mes di 
kico ta tumando lugar. Raad van Toezicht no a inform’e 
nada di e investigacion cu ta tumando lugar. Pesey 
mes menos ainda e por informa di e prolongacion di e 
caso di fraude aki cu lo a yega te Corsou, pasobra e no 
tin informacion alguno. 

Te cu awor un investigacion forensico ta tumando lugar 
di posibel malversacion na LabHOH y na Pathologia. 

A duna e compania cu ta haci e investigacion pa den 2 
luna bin cu resultado y te ainda no tin nada concreto 
of mihor dicho, no tin informacion di esaki ainda. Es- 
nan responsabel cu e investigacion tambe ta wardando 
si mester entrega denuncia na Ministerio Publico, pa 
persigui esnan envolvi tambe penalmente. 

Minister Otmar Oduber: 

Pa preme biaha a firma beheerovereenkomst 
entre Pais Aruba y Fundaci on Parke Arikok 



DIALUNA Minister di Desaroyo Teritorial, Infrastruc- 
tura y Medio Ambiente Otmar Oduber a reuni cu Parke 
Nacional Arikok, caminda cu pa prome biaha pais Aruba 
a firma beheersovereenkomst cu Parke Nacional Arikok. 

Esaki ta crea apertura pa un relacion nobo entre Gobier- 
no y Parke fortificando e relacion di trabou cu ta encera 
operacion di parke, proteccion di e areanan y pronto 
Parke Marino Aruba y 16 areanan protegi. 

E beheerovereenkomst ta nifica cu ta pone den un doc- 
umento e responsabilidadnan cu di parti Gobierno ta 
spera cu ta wordo cumpli cu ne, pero Parke tambe den e 
documento aki sa y tin e espacio necesario pa por manio- 
bra y maneha esaki conforme normanan di Gobierno. 
Na un forma cu ta conforme tambe cu “Good Corporate 
Governance” cu kier pa tin den cada departmento gu- 
bernamental, pero sigur tambe den fundacionnan cu 
Gobierno tin relacion di trabou cu nan, Minister Oduber 
a enfatisa. 

Minister Otmar Oduber a sigui splica cu, cu e firma- 
mento aki ta crea oportunidad di entre otro plannan cu 


lo mester tuma lugar den futuro, un relacion mas es- 
trecho pa loke t’e ‘database’ y estadisticanan di trabou- 
nan eherci pa Parke (mayoria bes atrabes di DNM, como 
e departamento di Gobierno cu ta atende cu medio am- 
biente). 

Otro siman lo bay tin un otro momento sumamente 
bunita pa Parke atrabes di un tereno adicional, cu nan 
lo adkiri. 

Terenonan cu tabata den mannan priva, sinembargo 
conforme e statuut nobo cu tin aworaki, Parke lo adkiri 
esakinan pa por maneha esakinan pa Gobierno. 

Asina lo logra pa tin mas control pa loke t’e maneho cu 
nan ta eherce. 

Di e forma aki pa mas aun logra e meta di preserva un 
area adicional di tanto importancia. 

Finalisando Minister Otmar Oduber a felicita e direc- 
tiva cu a traha hopi duro durante di e ultimo lunanan 
riba e documento aki. 

Pronto no lo papia mas di Parke como un organisacion 
subsidia pa Gobierno, sino di un dienstverleningsover- 
eenkomst cu lo wordo cera. 

POLIS y tur esnan den cadena hudicial tin un reto grandi, 
despues cu e fugitivonan Joander y Jorge a declara na nan 
mama: “Hamas nan lo gara nos!” Nan mester ta bon scondi 
te cu ayera, y na momento cu nan a bay desayuna, facil Po- 
lis a pone man riba nan. Nan estadia fugitive tabata di 12 
dia so y awor nan ta den KIA atrobe. 


Topico di combersacion sigur durante inauguracion di Ave- 
nida Nelson Orlando Oduber, unda un biaha mas a keda 
prueba cu den un mundo modern, politica no por para de- 
genera asina’ki na Aruba. Hende sin principio y balor ni pa 
nan mes ta cay y baha nan mes di estado aki cu ta bira cos 
di yora "... 

Nel a yama Marisol pa broedende kip ". Evelyn (EWC) hun- 
to cu MEP e sera Marisol pafo, a cambia slot di tur porta p’e 
no drenta mas y a core cu’ne for di MEP y tog Mike a yude 
Otmar a yama Marisol corupto cu placa defunto Mauris 
Neme q.e.p.d. placa di Aruba scondi, Offshore. 

Otmar a yama Papa, Mama y Tanchi tur pa ladron ta horta 
placa di pueblo dor di huur edificio di famia den Vondellaan, 
Tanki Flip y Layex Building di Papa, 

Otmar a coba Danqui su Mama, Danqui a yama Otmar pa 
ladron y corupto y cu el a bira miyonario cu ATA-Bank y cu 
e logo di ARUBA y Plan Desaroyo San Nicolas. 

Evelyn (EWC) tambe a yama Otmar pa ladron y corupto y a 
yamé Strawberry Gate, a bay entrega keho oficial na Open- 
bare Ministerie MEP a bise cu Otmar a tuma placa 
di sponsor di “FAST” & Furious □ pa Aeropuerto Chiquito 
Gate, Otmar a yama Xiomara pa olifante □ y Xiomara a 
yame pa Bobbie Dsu cacho di cas □. Nel a yama Otmar pa 
Scorpion □ Otmar a puntra Nel p’e 340 miyon □□□ di Lago. 
Wel wel un tutuuu, pero siman pasa dialuna e Scorpion □ 
a hode nan tur 0 □$ ata nan tur hunto ta dal glas □ y bebe 
champaña □ 

Pueblo por kere e cos aki den e mundo moderno aki □ Esaki 
ta nos Gobernantenan di awe 
□ □$□□□□□□□□□□□□□ 6 ' 


Como ciudadano mi ta contra un container di sushi cu ta 
color geel. Cu a wordo hiba den e direccion politico. Ya caba 
mi ta tolera un tapa color blau di POR. 

Awor mi tin cu tolera color geel tambe. 


Tempo cu MEP a intruduci container color berde scur ta pa- 
sobra e ta obsorba e stof y sushedad cu normalmente ta dof 
cu un container berde scur manera tur pais normal. Si nan 
trece un container geel of tapa geel na mi cas mi ta nenge, y 
bay abona na EcoTec cu si tin un container berde scur nor- 
mal, y pa colmo mas grandi. Serlimar Quo-Vadis. No POR. 

Ha ha ha, hombo b’a daña tur Lotto su strategia. Nan ta 
pensa cu guera canta ta guera perdi. Ta hendenan di edad 
halto nan no por yuda. 

Logica ta bisa nan lo bay Corte y nan lo gane tambe, pa- 
sobra cu Lotto ta un Staatsbedrijf. Y ningun Minister of 
Gobierno no por lanta un otro neven bedrijf di Lotto banda 
su mesun Lotto. 

Ta corda tempo Benny Sevinger kier a lanta un Fundacion 
Cas Popular banda di FCCA, pasobra e RvC no kier a baha. 
Notario a cumpli cu cliente pa lanta un fundacion nobo, y 
ey un abogado di taya a conseha Benny NO lante, pasobra 
bo lo perde y keda ridiculo. 

Statuut di Lotto pa Deporte ta mesun Fuerte cu FCCA, 
AZV, HOH, y LAB, Gobierno Eman a keda 1 periodo mas 
lo nan a cambia tur Statuut di e Staatsbedrijfnan haci nan 
politiek proof. 

+++++++++++++++++++++++++ 

Lo informa Director di Refineria di Aruba, cu e lo no bay 
traha. Y segun bon fuente cu esey t’e contract di un Finan- 
ciel Directeur, kende cu bin awe, mañan, of otro mañan. Ta 
esaki MEP a wak pa un Friends & Family drenta. Tur ta 
contractnan di 5 aña. Y otro aña 5 aña di Koolman lo yega, 
y ta wordo bisa caba for di eleccion cu nan lo NO renoba su 
contract. Mester duna Friends & Family. Pueblo sa tog con 
e ta bay. Dicon Richard Eman no a sali defende Richard Ar- 
ends cu e no a traha, mescos la sali defende Hendrik Croes 
kende ta nan a pidi’e, no Minister President. 
+++++++++++++++++++++++ 

Poco dia pasa por a nota cu Nilo Swaen a celebra 30 aña 
den servicio di Gobierno. Pero di acuerdo cu nos informa- 
cion, despues di a baha como Minister, Nico Swaen no a 
bolbe trabao mas. Tabata Gabinete Mike Eman 1 a dicidi 
nombre como Raads Adviseur, p’e por tin algo di haci, pero 
ningun dia e no a presenta na trabao. Awor el a haya un 
envelop pa su 30 aña di servicio. Ningun hende sa cuanto e 
suma tabata? E lo ta di acuerdo cu loke e ta ser paga actu- 
almente como coordinador di Xiomara Ruiz Maduro? 


Rocco Tjon no ta kere cu Hulanda lo por bin cu un aanwijz- 
ing of un KB diabierne awor, y hasta a haci un comparacion 
ridiculo cu trabao di un Polis. Pero loke Rocco Tjon mester a 
haci ta, pressenta un mocion di desconfianza contra su lider, 
kende no a cumpli cu Parlamento, ehecuta e ley di LAFT. 


Sigui na pagina 5 > 

< Continua di pagina 4 
Ora cu te awe e no a pre- 
sente na Gobernador pa 
firma. Ademas, e LAFT 
cu nan mes a firma, ta 
liña recta e protocol cu 
Evelyn Wever Croes y 
Xiomara Ruiz Maduro a 
firma cu Hulanda. Chi- 
cote a kere cu Rocco Tjon 
tabata mas inteligente 
cu loke e ta demostra 
awor, esta ta demostra 
con bobo e ta. 


Survey di Banco Central 
a bisa di acuerdo cu un 
survey haci, a conclui cu 
Pueblo ta haya masha 
comun cu tin corupcion. 
Cu tin masha soborno 
bao di politico, pasobra 
pa tur fabor cu wordo 
haci, mester tin un rec- 
ompensa. Chicote sa di 
algun politico tabata pidi 
restaurantenan conoci y 
renombra, un catering 
completo pa duna nan 
siguidornan di come dia 
di eleccion p.e. Y asina 
nos por menciona mas, 
pero e hecho aki a bira 
un custumber comun, 
manera Banco Central 
a conclui. Awor Minis- 
ter Otmar Oduber a core 
yama un conferencia di 
prensa p’awe mainta pa 
contraresta e Survey di 
BCA. Net Otmar Odu- 
ber!!! 

+++++++++++++++++ 

E ultimo palabranan in- 
spirativo di Steve Jobs 
tabata: “Het ligt al- 
lemaal in jouw hart en 
jouw handen”. 




Arubabari] 


ARUBA BANK MEGA 2019 
TA PRESENTA 

MEGA HUNTER 

“ “ ™ ™ rt rt ir* nA* i\/ 


C A R R A L L Y 


NOW 


Fi_AY 


CELEBRA CU NOS 

MEGA SU Dl 15 ANIVERSARIO, 

PARTICIPA Y GANA! 


Diasabra 24 y 31 di augustus, y 7 di september 

pa 9’or di mainta 


* Cada diasabra mainta e MEGA Hunter - Car Rally lo consisti di 5 tips 
pa 5 iocalidad rond di nos isla 

* Si abo tin pensa di cumpra un auto, e premionan lo bira MAS atractivo 

* Haya tur informacton con pa participa y GANA riba www.megacar.aw 

Premionan lo ta entre otro, free car wash, voucher pa gasoline, nummer 
plaat paga pa aña 2020, seguro di auto paga pa 1 aña, y HOPI MAS 


Cuminsa bo u Hunting 
Experience” y busca 
e obbetonan scondi na 
diferente localidad 
rond di nos ista 


Pregunta? 


Nos MegaCHAT ta disponible durante siman, 

www.megacar.aw di 8:00 a.m. - 8:00 p.m. 

Lider di AVP, mr. Mike Emcin ta splica 

E balor di boluntarionan di AVP 

BO MfSTER Dl WASTE BUCKET RES/DENCIAL 

Big Bucket 

Small 


E exito di partido AVP y su influencia riba e direccion politico di 
nos pais Aruba ta depende di e esfuerzonan di dirigentenan di 
bario, activista y boluntarionan integro y cu un deseo pa sirbi nan 
comunidad. Pesey e evento cu nos boluntarionan t’asina crucial. 
Asina lider di partido, mr. Mike Eman a enfatisa durante anuncio 
di Encuentro Boluntario 2019. 

E VOZ DEN BARIO 

T’e ciudadanonan cu ta brinda tempo, energia y creatividad cu e 
solo meta di mira Aruba bay dilanti ta haci e diferencia. T’e diri- 
gentenan di bario, activista y boluntarionan ta conecta partido cu 
cada un di votador den cada stemdistrict. 

Ta bishitanan na casnan den bario, e combersacionnan cu famia, 
bisiña, amigo y colega ta crea un comunicacion directo entre e bol- 
untad di Pueblo y AVP. 

E VOZ DEN PARTIDO DI E BARIO 

Mike Eraan ta expresa cu pa AVP por ehecuta un maneho di cali- 
dad y realiza e principionan Cristian Democrata e partido ta traha 
duro pa conta cu un organizacion dinamico, confiabel y dedica den 
tur bario. E fundeshi di e organisacion aki t’e organisacionnan den 
bario. Den tur districo partido ta representa dor di ciudadannan 
di e bario. E representacion den bario ta consisti di un dirigente di 
bario y activista y boluntarionan. 

OPORTUNIDAD DI FORMACION PA BOLUNTARIONAN 

Partido ta aporta na formacion di su dirigentenan di bario, activ- 
ista y boluntarionan dor di charla y nochinan informativo rond di 
Aruba. Ademas di esey Fundacion Instituto Formacion Politico 
Digna Laclé-Herrera ta provee informacion encuanto derechonan 
politico, manera derecho di voto activo y pasivo, y e principionan di 
bon gobernacion. 

Fundacion Digna Laclé-Herrera tambe ta organisa charla y curso- 
nan riba topiconan como derecho constitucional, ideologia politico, 
desaroyo social, economia y finansa publico. 

ENCUENTRO BOLUNTARIONAN 2019; UN CAUSA COMUN 

Dia 1 di September awor Partido ta organisa un evento special pa 
su boluntarionan pa sigui re-enforza e coneccion importante cu tur 
bario p’asina por trece felicidad bek pa pueblo y sigura cu esaki lo 
ta pa uny tur. Cu humildez y simplesa nos ta lucha, pero semper 
cu determinacion pa ofrece Aruba un perspectiva positivo y un de- 
saroyo cu nos por ta orguyoso di dje. 

Esey t’e causa comun cu nos tin cu pueblo y pueblo ta comparti cu 
nos, e lider di AVP, mr. Mike Eman a finalisa bisando. 

Maske cu nan tabata 
asina confia cu Polis 
lo no haya nan 

Ayera mainta 
na momento 
cu nan a bay 
desayuna 
Polis a pone 
man riba nan 



AYERA diamars 
maintapa9:40adetene 
e dos fugitivonan, e 
dos rumannan Joander 
A.A. Ramirez y Jorge 
A. Ramirez. 

Recherche di San 
Nicolas a haci e 
detencion na un cas na 
Macuarima. N'e cas 
tambe a wordo deteni e 
dama, EdgarinaAngela 
pa encubrimento cu 
di acuerdo cu articulo 
2:146 di Codigo Penal. 
Articulo 2:146 di nos 
Codigo Penal ta papia 
di esun cu libera of 
yuda na liberacion di 
un persona cu tin un 
castigo di prison ta 
castigabel cu maximo 4 
aña di prison. Kier men 
cu e dama Edgarina 
Angela lo wordo huzga 
pa su acto. 

T remendo trabao 
di Polis cu a traha 
incansablemente pa 
logra pone man riba 
e dos fugitivonan aki, 
kendenan tabata asina 
sigur cu unda nan ta 
scondi, cu dificilmente 
husticia por pone man 
riba nan. 


/^veropuerto Internacional 

Reina Beatrix 

ARUBA AIRPORT AUTHORITY N.V. 

REQUEST FOR PROPOSALS no: CAPEX 19-025-02 

PROJECT:AEROPUERTO INTERNATIONAL REINA BEATRIX 
Security AccessControl System 

By means of this publication theA ruba A irportAuthority N .V. (AAA), manager and operator of Aeropuerto Internacional Reina Beatrix, would liketo 
invite all contractors who are interested in and/or who haveformally and/or informally shown interest in the pastto AAA to submitto AAA an offer as 
further described in ourTender Documents (TD). 

Interested parties must officially representor havea partnership representing oneof thefollowing brands mentioned below: 

G4STechnologies(AMAG Symmetry) 

Brivo Onsite 

Gallagher Security Solutions 
Genetec 

H irsch-l dentiv Velocity 
Honeywell Pro-Watch 
Monitor Dynamics SAFEnet 
Q uintron AccessN site 
Open 0ptionsAccessTechnology 
RS2 Technologies Access It! 

G alaxy C ontrol Systems 
J ohnson Controls 
Tyco I ntegrated Solutions 
LenelOnGuard 

Dueto security requirements only parties thatcomply with the above mentioned requirement will qualify to receivetheTD fromAAA NV by sending 
a request via email ultimately by August 30, 2019, to e.vrolijk@airportaruba.com. The verification for the receipt of the requestfor theTD remains 
the responsibility of the requesting party. Once theTD document is delivered starting September 2, 2019 an acknowledgementfor receipt is required 
to validatethereceiptof theTD.Themandatory sitevisitisSeptember 19,2019 at08.30 am It. meeting placeisatthe I nformationOfficein theM eeters 
& Greeters area in theAII Arrival Building. Questions on theTD will be accepted untill October 1, 2019 at 4:30 pm. A copy of the answers to the 
questionsfrom all parties will beemailed ultimately October 15, 2019 to each party thathas received ourTD. 

Interested parties should submit in total 1 proposal, namely: 

1. Proposal for the project: 

AEROPUERTO INTERNATIONAL REINA BEATRIX SECURITY ACCESS CONTROL SYSTEM 

Thefinal datefor submission of a proposal to provide the above described is October 29, 2019, 10:00 am, Aruba local timeatthe Reception of the 
Aruba A irport A uthority N .V., on thefirstfloor of the A irportTower Building. 

AII proposals should be submitted in a closed envelop either in person, via a courier service or drop box prior to the deadline indicated above at the 
following direction: 

Attn:TenderCommittee 
ArubaAirportAuthority N.V. 

Aeropuerto Internacional Reina Beatrix 
Sabana Berde75, Aruba 

Public opening of theproposals will take placeon October 29,2019 at 10:15 am It. attheAAA M anagementOffices. Theopening of the proposal will 
only verify if thecompleteness of the bids, prices will not be mentioned. 

AAA reservestherightto contactall entitieson itsown initiative who haveexpressed their interest in the pastto AAA N.V. 

ArubaAirportAuthority N.V. 

August2019 

j£*eropuerto Internacional l " ■ ^ 

Reina Beatrix inco-operationwithSchiphollnternationaiB.V. SCnlphol t'Gateway2030 

ARUBA ALRPORT AUTHORHV N'.V GfOUp Uvi ^ } ^ 

Pleito a caba den hincamento 



Dr Rolast ta muda pa un localidad nobo na Santa Cruz 

Manera nos a informa anteriormente, cu pa motibo di 
scarsedad di dokter di cas pa e bario di Paradera y 
Santa Cruz, Dr Rolfast lo muda pa Santa Cruz #52, 
patras di Botica Maria. 

Nos a haci nos esfuerzo pa renova e edificio pa 
transforme den un centro moderno y cu diferente 
facilidad. Nos lo traha hunto cu Dr L.K. Croes, lo tin 
un prikpost di Laboratorio di Servicio y den futuro un 
Fysiotherapie y/of Partera. 

Mudanza lo tuma lugar dianan 29 y 30 augustus y pa 
es motibo nos oficina lo ta sera e dos dianan aki. 

Dr. D. de Cuba lo ta disponibel den casonan di 
emergencia na su oficina (Bazinstraat #2). Pa casonan 
di emergencia poryama na e spoedlijn 5635667. 
For di 2 di september nos lo ta den nos localidad 
nobo na Santa Cruz #52, patras di Botica Maria. 


ARLIBA 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

* 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

* KITCHENETTE 

* 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



DIAMARS mainta den oranan di mainta pa merdia Po- 
lis y ambulance ta wordo pidi na un adres na San Barbola cu 
hopi urgencia. Nan no kier a bisa kico a pasa. 

Na yegada di unidadnan Policial a resulta cu ta dos ruman cu 
tin problema, cu a haya nan mes den discusion cu a sigui pa 
pelea y a finalisa cu hincamento y cortamento. 

Ambulance a presenta pa atende cu e victima. Unidad di re- 
cherche tambe a presenta, pero no a nota cu tabatin detencion 
na e sitio. 

Polis a tuma declaracion di victima y tambe di algun testigo 
den cercania. Parce cu ta for di un tempo caba e rumannan no 
por caba di regla nan diferencianan, cu awor a desemboca den 
un pleito. 

Minister Glenbert Croes a presenta e raportahe di 
SCP na Comision Fiho BZK di Parlamento di Hulanda 




E rond di informacion a continua y dialuna 
mainta a reuni cu e Comision Fiho di Re- 
lacion di Reino di Parlamento di Hulanda. 
E mandatario a aprecia, cu apesar di rec- 
es, a otorga na delegacion di Aruba e 
oportunidad di por haci su raportahe. 
P’e Comision Fiho di Reino tabata presente 
sr. Jan Paternotte (D66), kende ta Presiden- 
te di e comision aki, conhuntamente cu At- 
tje Kuiken (PVDA) kende tambe ta miembro. 

Un reunion sumamente fructifero durante cual 
hopi pregunta a ser haci. Tabatin interes grandi 
p’eCrisisplanSocialenbistacudenReinotinhopi 
problemanan social cu paisnan tin den comun. 


Banco Central di Aruba (BCA) ta invita publico en general pa asisti 
na un sesion informativo relaciona cu e serie nobo di e biyetenan di 
florin 2019 cu lo tuma lugar riba e siguiente fechanan: 

• Biblioteca Nacional Aruba: Diamars, 27 augustus 2019 (5:00 PM - 
7:00 PM) 

• Biblioteca Nacional San Nicolas: Diahuebs, 29 augustus 2019 (5:00 
PM — 7:00 PM) 

Durante e sesion aki BCA lo duna splicacion detaya con pa reconoce 
nos biyetenan di florin nobo pa medio di e caracteristicanan di 
siguridad riba e biyetenan. Tambe lo distribui diferente material 
promocional y lo elabora riba e fechanan importante relata na e 
circulacion di nos biyetenan di florin nobo. 


J.E. Irausquin Boulevard 8 P.O. Box 18 Oranjestad Aruba Tel. nr.: (297) 5252-100 Fax nr.: (297) 5252-101 
informationcenter(a)cbaruba.orR Website: www.cbaruba.orR 

Dr.Wilmer Salazar 

Ainda tin hende cu tin mal 
concepto di vacunacion 

Beneficioso so e por tin 

Dr. Wilmer Salazar a splica cu e oportunidad aki ta 
importante pa remarca e importancia di vacuna, cu t’e 
di dos dosis pa haya un proteccion largo, duradero p’e 
muchanan, pa nan por bira inmune pa tur malesa pre- 
venibel. 

E lo por evita problemanan, complicacionnan di salud 
y te hasta morto. 

Esey ta un punto importante cu ta trece dilanti. Aruba 
tin un 95% di proteccion, manera ya menciona. Pero un 
dosis so no ta suficiente. 

Mester tin tur tres of dos dosis, dependiendo di cada 
vacuna, pa por haya e proteccion maximo y evita prob- 
lemanan di malesa di e tipo aki. 

P.e. e problema di Sarampi, cu a surgi na Europa, cu 
ta un continente cu tabatin un bon programa di vacu- 
nacion, pero di un of otro manera, nan a laga di vacuna 
e muchanan y nan a keda inmune, te ora cu a aparece 
e problema di Sarampi, no solamente pa mucha, pero 
tambe pa adulto, cu nunca a vacuna, of esnan cu no a 
haya nan vacuna completo. 

Sarampi ta un malesa infeccioso viral, cu ta plama y 
por causa brote y complicacionnan hopi grave, te hasta 
morto. 

For di Europa, el a bay te Merca y for di Merca e por 
bay den nos region. 

Si nan tabatin vacuna manera debe ser, no tabatin e 
problema, segun dr. Wilmer Salazar. Aruba un 5% di 
e poblacion no ta vacuna pa un of otro motibo. Mayor 
mester tene consciencia riba e problematica aki. Ber- 
dad si ta bin un caso na Aruba, ta demasiado. 



No mester tin caso di tipo di e malesanan aki. Si nos 
por vacuna 100% di e poblacion, dr. Wilmer Salazar 
por sigura cu no lo bay tin problema, sea cu hendenan 
di afo por bin Aruba cu e malesanan. Pero nos aki na 
Aruba ta proteha caba. 

Hopi mayor ta bisa cu vacunanan ta causa mas prob- 
lema cu beneficio, cual no ta berdad. Mas problema ta 
loke e malesanan infeccioso, virus, bacteria ta causa. 
Nan ta plama y nan ta causa un epidemia cu hopi com- 
plicacion. Tur e situacion aki ta cosnan cu ta birando 
mas viral. Hende ta bisa cu no lo bay vacuna su yiunan, 
pasobra a lesa, a mira, nan a bisa, cu e vacuna ta crea 
mas daño cu beneficio. 

En realidad, e mayor complicacion t’e dolor, un tiki so y 
algun biaha lo por causa un tiki keintura, pero ta dura 
un par di dia. 

Esey ta reaccion di nos curpa, contra e parti di e vacu- 
na, pa por produci un status inmune. Ta yam’e memory 
cells y ta keda permanente. Hopi biaha e curpa ta re- 
acciona un tiki mas cu e otronan. Esey ta valido rond 
mundo, segun dr. Wilmer Salazar. 

Na Aruba 95% di muchanan ta wordo vacuna 


DURANTE e conferencia di prensa De- 
partamento di Salubridad Publico, a informa 
di e proximo campaña di vacunacion cu ta bay 
cuminsa. Loke ta hala atencion ta cu gran 
mayoria di muchanan na Aruba ta wordo va- 
cuna. 

Dentro di poco Departamento di Cuido Salud 
Hubenil (Jeugdgezondheid Zorg) ta bay cum- 
insa cu su campaña di vacunacion escolar. 

E campaña aki ta uno cu ta cuminsa tur aña 
di nobo, na comienso di aña escolar. E no ta 
nada nobo, segun Jurette Croes di Departa- 
mento di Relacionnan Publico. 

JGZ su database ta hopi amplio di tur e 
muchanan na Aruba. Tur mucha cu a haya 
vacuna, nan tin nan registracion y tur mucha 
cu no a haya vacuna na Aruba, nan ta pidi 
nan pa nan trece nan certificado di vacuna- 
cion di exterior, p’asina ey por sa precies si e 
mucha ta bon vacuna. 

E grupo di mas grandi cu ta bay vacuna t’e 
muchanan di 5de klas, cu ta haya nan vacuna 
di 10 aña, cu ta trata di e vacuna DTP y e mu- 
cha muhernan den 6de klas cu ta haya nan 
vacuna di HPV. 

Na Aruba ainda no tin un sistema di vacuna 
obligatorio. Asina ta tur mucha cu falta vacu- 
na segun e programa di vacunacion di Aruba, 
lo haya un carta pa nan mayornan, unda cu lo 
mester duna autorisacion di JGZ pa vacuna e 
muchanan na scol. 

Na momento cu e mucha ta completamente 
vacuna pa su edad, e ta haya e prueba di va- 
cunacion pa e por hiba cas p’e mayornan por 
warda esaki. 

E grado di porcentahe na Aruba n’e momen- 
tonan aki ta mas of menos 95%, cual ta un 
grado di vacunacion hopi halto. Nos ta proteha 
nos comunidad y nos muchanan hopi bon con- 
tra e malesanan di Diphtheria, Tetanus, Pilio, 
Sarampi, Cacheton, Rubella y Kinkhoest. 


KSGEZONDHEID 




Accounting Officer 

(medewerker boekhouding) 


De Organisatie 

ELMAR streeft ernaar een technologisch vooruitstrevende, 
innovatieve, efficiénte, betrouwbare en klantgerichte leveran- 
cier van energie te zijn. In opdracht van ELMAR zijn wij op 
zoek naar enthousiaste kandidaten voor de bovengenoem.de 
functie. 


De functie 

In deze functie verricht u divese financieel-administratieve werkzaamheden, primair 
ten behoeve van de debiteuren- en crediteurenadministratie. Daarnaast verleent u 
ondersteuning bij diverse andere werkzaamheden op de afdeling. Voor u werk 
ordent en controleert u facturen en bereidt u ofwel de betaling, ofwel de invordering 
voor. U voert gegevens in en controleert output. Daarnaast stelt u periodiek (deel)- 
rapportages op. U verleent ondersteuning waar nodig aan zowel andere afdelingen 
of aan andere functies binnen de afdeling. 


Uw profiel 

► U hebt tenminste een MBO-opleiding zoals MBO-Bedrijfsadministrateur (niv. 4) 
dan wel een complete (afgeronde) PDB-opleiding 

► U hebt tenminste 1 jaar relevante werkervaring met de in de advertentie 
genoemde werkzaamheden 

► U beschikt over uitstekende communicatieve vaardigheden en goede uitdruk- 
kingsvaardigheid in Nederlands, Engels en Papiamento 

► U hebt kennis van/ervaring met gangbare geautomatiseerde boekhoudsys- 
temen 

► U hebt een uitstekend cijfermatig inzicht, en u bent accuraat en betrouwbaar 


►►►IrHop 

Professional Training I Testing 


Uw sollicitatie 

Spreekt het bovenstaande u aan? 
Graag uw sollicitatie zenden in de vorm 
van een motivatiebrief en CV 
vóór 30 augustus, 201 9 aan: 
Adviesbureau InTop/Linkels & Partners 
drs. Harald Linkels 
via e-mail: info@adviesbureauintop.net 


Linkels & Partners 

PSYCHOLOGISTS I TRAINERS I CONSULTANTS 


Een psychologisch assessment kan deel uitmaken van deze procedure 

Francis Saladin di Frasa Trading: 

Ta bon pa Gobierno elimina e 
parti acumulativo di BBO pasi na 
duna e consumidor alivio 



PRODUCTONAN di comestibles a 
bira hopi caro, cual por tende hopi den 
comunidad. Esaki tin diferente motibo, 
cual Francis Saladin di Frasa Trading, 
a duna splicacion di un par, durante 
un conferencia di prensa yama pa Co- 
merciantenan Uni. 

Tin cu tene cuenta cu nos ta un isla cu 
ta importa casi 100% di nos cuminda. 
Esaki caba ta un rason cu cuminda ta 
caro. E mester wordo treci via barco, 
esta container of tin biaha via avion. 

E fletanan pa Aruba ta masha caro 
mes, mirando cu nos ta un isla cu no 
ta exporta. Basicamente container- 
nan ora cu nan yega Aruba, ta bay bek 
bashi. Ta haci cu e fleta ta mas caro 
compara cu un pais cu si ta exporta y 
si por afford di saca un container bek 
cu producto den dje p’e navieronan 
ta hopi mas interesante, compara cu 
Aruba. 

Otro punto cu ta haci nos caro ta cu 
nos ta un isla chikito. Na nivel inter- 
nacional, nos no tin e poder of e posi- 
cion di negociacion pa haya prijsnan 
faborabel, manera un pais grandi cu ta 
cumpra miles di container di un pro- 
ducto compara cu nos. 

Mester ta contento cu ta supply Aru- 
ba, pasobra den e scope di mundo, 
nos ta masha chikito mes. Ta mescos 
ora bay un lugar, un tienda grandi cu 
ta cumpra na cantidad, por afford di 
bende productonan mas barata cu un 
tienda chikito, cu ta cumpra menos cu 
un prijs di producto mas caro. 


Aruba t’e tienda chikito ey, Saladin a 
splica. Mas cu claro na momento cu 
Gobierno a introduci BBO na 2007 
cu tabata 3%, esey ya caba tabata un 
extra gasto cu mester a pone y cobra 
n’e consumidor pa loke t’e producto. E 
hecho ta cu Gobierno a introduci un 
sistema acumulativo. Esaki ta un de- 
saster total, segun Francis Saladin. 
Ora bo coy e Invoerrechten, BBO di 
3% y haci’e acumulativo, tabatin un 
impacto caba. E tempo ey ya caba con- 
sumidor tabata keha cu productonan a 
bira caro. Prijs a subi. 

Realidad ta cu e foyeto di servicio di 
Impuesto mes ta splica kico BBO ta ni- 
fica p’e consumidor. 

E ta bisa claramente cu e consumidor 
ta paga indirectamente. Automatica- 
mente esaki tin un impacto riba e prijs 
di e producto y e consumidor ta paga 
p’e. 

E ta sigui bisa cu mester remarca cu 
no automaticamente mester tin BBO 
den e prijs, y cu comerciante por dicidi 
di tuma e BBO pa su cuenta. 

No ta scirbi mester tum’e. Ta scirbi por 
tum’e. Esaki ta bay completamente 
contra loke Minister di Finansa ta pa- 
pia riba dje cu BBO, BAVP, BAZV, ta 
un belasting pa comerciante. E no ta, 
e por ta, si e comerciante dicidi si kier 
absorbe. No ta tur comerciante por ab- 
sorbe. Tin cu por, tin cu no por. 

Den e foyeto tin ehempelnan con e 
BBO lo afecta prijs di producto di con- 
sumo, esta comestibel. Nan ta ilustra 
con e prijs lo subi. Ora cu ta ilustra con 
e prijs ta subi, ta ken ta paga pe. 

E consumidor. No ta comerciante. 


Comerciante ta belast dor indirecta- 
mente pa loke ta consumidor. Imagina 
si na momento cu a introduci BBO cu 
3% y e awor a implementa e BAVP, a 
subi 6%. Imagina e sistema acumula- 
tivo unda cu Gobierno ta cobra Invoer- 
rechten, djey 6% na nivel di mayorista, 
djey 6% na nivel di retail, supermer- 
cado, den e caso aki. 

Esaki tambe ta conta pa restaurant- 
nan. Nan mester cumpra for di may- 
orista, paga 6% y djey cobra su con- 
sumidor, cu t’e persona cu ta bishita e 
restaurant, e 6%. E ta causa un infla- 
cion barbaro, segun Saladin. 

P’e razon aki tambe ta tende tur hende 
riba caya ta keha riba prijs di produc- 
tonan cu a bira caro di consumo. 

T’asina leu cu Gobierno a haci ta gana 
mas placa cu e propio comerciante. 
Si mira cu coy e Invoerrechten, BBO 
6% na nivel di mayorista y BBO 6% 
na nivel di retail, si compara un caha 
di galiña y loke e Gobierno ta gana ta 
mas. 

Ta mas cu claro cu consumidor ta keha 
cu productonan a bira caro, pasobra ta 
un abuso completo tin na un momento 
cu bo tin tres schakel di Gobierno ta 
cobra riba dje. 

Na momento cu e drenta Aruba, na 
momento cu e mayorista bende, y na 
momento cu e supermercado bende. 
Saladin ta haya ta bon pa Gobierno 
elimina e parti acumulativo y asina 
aki reduci y yuda alivia un poco e con- 
sumidor pa loke t’e prijsnan. 

Pa prepara Aruba pa temporada di Horcan: 

Rampenbestrijd ing Aruba a cuminsa 
cu campaña di conscientisacion 



E siman aki a tuma lugar e training nacional pa prepara- 
cion pa orcan Hurrex 2019. Temporada di Horcan a cum- 
insa na juni y ta dura te november. Mas mihor nos prepara 
nos mes pa horcan, mas liher nos por recupera despues di 
un horcan. 

Manera ta conoci Aruba ta un isla bendiciona y ta cay pafo 
di area di horcan, pero esaki no ta kita cu mester prepara 
comunidad pa cualkier eventualidad relaciona cu horcan y 
of mal tempo. 

Siman pasa Prome Minister Evelyn Wever-Croes a reuni 
cu Bureau Rampenbestrijding Aruba (BRA) pa dialoga riba 
cierto punto di preparacion pa cu e temporada aki. BRA ta 
organisando un campaña di conscientisacion riba e tema di 
horcan y preparacionnan necesario pa cu e temporada aki. 

“E mihor forma pa por bin bek despues di un calamidad ta 
con bon bo ta prepara prome cu e calamidad, pasobra nunca 
por sa con fuerte e ta bin. Mi ta urgi e pueblo pa sigui e 


campaña di conscientisacion di Buraeu Rampenbestrijding 
Aruba. Sigui nan conseho y recomendacionnan facil con pa 
prepara pa esaki”, Prome Minister a enfatisa. 

Aruba semper ta keda bon prepara y ta keda actualisa pa si 
acaso un horcan azota nos isla. Hurrex 2019 ta un training 
grandi di horcan pa asegura cu tur hende y departamen- 
tonan ta bon prepara. 

Palabracionnan ta cu si dado caso Aruba ta den peliger di 
horcan, e comision aki encabesa pa e Comandante di Brand- 
weer lo t’esnan cu lo informa y alerta pueblo di e situacion 
na tempo p’asina tur hende por prepara na tempo. 

“E training nacional pa preparacion pa orcan Hurrex 2019 
a wordo bon atendi. Den nomber di Gobierno di Aruba, mi 
ta pidi comunidad pa sigui e campaña di Rampenbestrijd- 
ing Aruba, cuminsa prepara y no warda te na ultimo mo- 
mento”, Prome Minister Evelyn Wever-Croes a enfatisa. 

Minister Ruiz-Maduro ta atende Council of Ministers Meeting di CFATF 



Aruba 

DIAMARS Minister Ruiz-Maduro di Finanza a atende 
e di XI Council of Ministers Meeting di Caribbean Fi- 
nancial Action Task Force (CFATF) na Miami, 

CFATF t’e organisacion regional cu ta percura pa su 
miembronan por ta protehi contra labamento di placa 
y financiamento di terorismo manera stipula den e re- 
comendacionnan di e organisacion mundial Financial 
Acion Task Force (FATF). 

Meta di e reunion di Council of Ministers ta pa tuma e 
decisionnan necesario p’asina e Secretariado di CFAFT 
por funciona debidamente den aña 2020 en adelante. 
Durante e reunion a aproba e programa di e Presiden- 
te entrante den representacion di Antigua & Barbuda. 
Tambe a aproba e presupuesto pa 2020 pa CFATF. 

Un punto di agenda importante cu tambe a ser trata, t’e 
schedule di Evaluacion Mutual di e Paisnan miembro. 

Aruba su evaluacion ta riba agenda p’e tercer kwartaal 
di 2020 y ya caba preparacionnan ta tumando lugar p’e 
evaluacion importante aki. 

Aruba ta un di e prome paisnan den Caribe cu ta afilia 
na CFATF y semper a participa activamente n’e trabou 
importante cu CFATF ta haci pa mantene e integridad 
di e sistema financiero di nos pais. 


DTI ta organisa nochi informativo encuanto evenemento 


DTI kier a invita e pueblo di Aruba pa un nochi informa- 
tivo encuanto evenementonan. 

E anochi informativo aki ta pa tur organisador, compa- 
nia di entretenimento, foodvenders, foodtrucks, person- 
anan cu ta interesa pa sa mas di e rekisitonan pa ora di 
un evenemento. 

Mirando cu tin diferente evenemento nan ta wordo or- 
ganisa rond di Aruba y cu DTI a constata cu tin falta di 
conocimento over di esaki, DTI ta organisa un anochi 
informativo encuanto evenemento. 

E organisador ta obliga a base di e vergunning cu e ta 
ricibi di KPA pa cumpli cu DTI su rekisitonan. P’e mo- 
tibo ey DTI tin cu haci cierto control y keuringen. 

E anochi aki DTI lo kier duna mas informacion tocante 
kico t’e rekisitonan y kico tur ta wordo controla y gekeurd. 


Algun punto t’e parti di Foodvenders/Foodtrucks/Food- 
tents caminda cu e control y keuring di e instalacion di 
gas etc lo mester wordo haci. 

Tambe tin e parti di coriente (generators) cu mester 
wordo controla y gekeurd dor di DTI, di cual tin dife- 
rente rekisito cu mester tene na cuenta. 

Tur e control y keuringnan aki ta esencial pa garantisa e 
seguridad di e evenemento y p’e motibo ey DTI ta invita 
tur hende cu kier sa mas informacion encuanto e control 
y keuringnan di evenemento. 

DTI su meta primordial t’e seguridad p’e trahador, bishi- 
tante cu ta n’e evenemento. 

Laga nos traha hunto pa un Aruba mas sigur den nos 
area di trabou. 

Minister Glenbert Croes: 

"Bida di un mucha no ta un 'rekensom' 



COLEGIO di Derechonan Humano di 
Hulanda a ricibi e delegacion di Aruba en- 
cabesa pa Minister Glenbert Croes. 

Un colegio hopi bon na altura di loke ta pasa 
n’e otro partinan di Reino como tambe di e 
problemanan cu ta reina. 

E motibo pakico e mandatario a scoge pa 
reuni cu e Colegio di Derechonan Humano 
ta pa motibo cu t’e Minister su opinion cu 
ayudo y desaroyo social ta parti di e derecho 
di e ser humano. Hendenan cu pa cual sea e 
motibo ta pasando den momento dificil den 
nan bida, tin e derecho di haya apoyo y asis- 
tencia cu e meta di yuda nan para bek riba 
nan pia. 

Ta hustamente e sector aki den nos comu- 
nidad cu Minister kier empodera. Y pa un 
pais cu ta den pleno desaroyo, e mester por 
hiba hunto cu ne e bienestar general y so- 
cial di henter su pueblo. 

Un bon reunion, unda cu Minister Glenbert 
Croes y e delegacion a presenta y entrega e 
mesun raportahe cu e mandatario a bin ta 
entregando tur caminda incluyendo na Par- 
lamento y Gobierno di Aruba. 

Stichting voor Verstandelijk Gehandicapten Aruba (SVGA) 

Ta celebra 55 aña di existencia cuminsando cu 

un Santo Sacrificio di Misa 


NA aña 1964 un grupo di persona preocupa cu e situ- 
acion di e personanan cu un limitacion intelectual a 
dicidi di haci un investigacion pa wak bou cual circun- 
stancia e personanan aki tabata biba. 

Señora Christina van de Berg-De Freitas, señor P. 
Harting y señor A. de Vries, tabata e pioniernan riba 
e tereno aki. 

Locual nan a encontra tabata situacionnan deplorabel 
y pa cual mester bin cambionan rapido. A lanta un 
fundacion dia 9 di december 1964, y a cuminsa traha 
plannan. Esey a resulta den un plan di accion, parti 
den 4 fase. 

Personanan motiva cu hopi entusiasmo a cuminsa tra- 
ha riba e reabsacion di nan ideanan. Den e añanan cu 
a sigui a crea skol pa enseñanza special, pasadianan, 
cas pa re-emplasa famia y biba den bario. 

Señora Christina van de Berg-De Freitas tabata acti- 
vo como Presidente di e Fundacion di 1964 te cu 2012. 
Pa via di problema di salud e mester a stop e trabao 
boluntario cu el a haci 48 aña cu tanto dedicacion. 
Semper nos lo keda hopi gradicido p’e trabao cu el a 
haci pa nos grupo meta. 

Si nos wak bek riba e 55 aña, nos ta mira cu e Fun- 
dacion a crece y a logra realisa hopi di su plannan. Ta 
sigui traha pa realisa mas lugar di vivienda y un skol 
p’e alumnonan cu ta sali di Scol Dun’ un Man (voort- 
gezet speciaal onderwijs). 

Awendia nos ta wak un Fundacion moderno, trahando 
cu varios specialista y sistemanan automatisa. 

Riba tereno di cuido, guia y enseñansa e desaroyo a 
bay rapido. Ta uza metodonan moderno pa yega na in- 
tegracion y participacion den nos comunidad y lo sigui 
traha na un desaroyo maximo di nos cbentenan hunto 
cu mayor y profesionalnan. 

E aña aki ta mehorando e calidad di bida di nos habi- 
tantenan di Cas Sjabururi dor di traha un kamber pa 
cada un. 



Esaki nos por logra solamente cu e sosten di comuni- 
dad henter. Si tin compania o persona cu por yuda nos 
cu algo pa yega n’e kambernan nan ta mas cu bon bini. 

Semper por tuma contacto cu e cabesante di e cas se- 
ñora Omaira Leysner na nr: 5227841 o e number gen- 
eral di SVGA cu ta 5227842. 

Pa cuminsa nos actividadnan di celebracion tin un 
misa dia 30 di augustus 9 or am na Misa Santa Filom- 
ena na Paradera. 

Henter pueblo ta invita pa gradici Dios pa a duna 
SVGA e forsa pa haci e bon trabao cu a wordo haci 
durente 55 aña caba. 

Despues lo sigui cu e siguiente dianan habri pa henter 
comunidad bin wak ki servicio nos ta brinda: 

Dia 24 di september 2019 na Scol Dun’Un Man (Pie- 
dra Plat 86-B) di 8’or pa 10’or: Dia 25 di september 
2019 na Centro Man na Obra y Pasadia Briyo di Solo 
(Piedra Plat 97-B) di 9’or pa ll’or: Dia 26 di september 
2019 na Cas Sjabururi (Sjabururi 16) di 9’or pa 12’or 
y na Pasadia Bibito Pin (Piedra Plat 97-B) di 9’or pa 
ll’or. 

Nos ta spera di por comparti nos actividadnan cu co- 
munidad. Bon bini na un y tur na nos Misa y dianan 
habri fin di september! 

DIVI & Tamarijn All Inclusive Resorts a wordo empareha 
cu Pius X Basisschool pa medio di e plataforma di Kids 
Council, inicia pa Princes Hulandes, Princes Laurentien. 
Den e proyecto aki muchanan local di 6de Klas ta haya e 
oportunidad di investiga, y yega na solucion pa dilemanan 
den comercio, den e caso aki den ramo turistico. 

E iniciativa, awor den su di cuater aña, a resulta den co- 
laboracionan pafo di e Kids Council tambe, y Divi & Tama- 
rijn All Inclusive Resorts merece reconocemento pa nan 
contribucionnan continuo pa cu e comunidad di Aruba. 

Recientemente riba un diamars mainta, e alumnonan di 
Basis School Pius X na Dakota tabata wardando den cura 
di skol, riba asphalt nobo, para netjes den un circulo ward- 
ando nan Hoofd di skol guia nan den nan oracion di main- 
ta, sigui pa un anuncio special. 

E airconan nobo-nobo, cu a caba di wordo dona lo wordo 
sendi pa prome biaha e dia ey. 

Divi & Tamarijn All-Inclusive a facilita e instalacion di 
12 airco den e lokaalnan, caminda anteriormente tabata 
educa nos muchanan bou di daknan di zink sin plafond. 

E proceso tabata largo, cuminsando na maart, ora un elec- 
tricien mester a mehorando e sistema electrico completo. E 
trabou aki mester a pasa inspeccion di Elmar, pa despues 
na su momento Crown por a instala e unidadnan di airco. 
Divi su Managing Director, Alex Nieuwmeyer, a primi e 
boton, y manera magia, aire fresco e cuminsa supla den e 
espacionan. 

E skol aki, ta forma parti di e skolnan di SKOA, Stichting 
Katholiek Onderwijs, un fundacion cu ta dirigi 15 kleuter, 
25 basisschool. 5 skol secundario y 1 skol pa muchanan cu 
necesidad special. 18 di e institucionan di e fundacion aki 



ta riba bsta ainda pa instalacion di airco. 

Director di SKOA, Anuesca Baly tabata presente pa ex- 
presa su gratitud na Divi p’e donacion fantastico aki, net 
na ora pa e aña escolar nobo. 

E muchanan tabata para pafo den nan circulo, tur nechi 
peña y bisti cu nan polo-shit geel di uniform. Mientras cu 
nan Hoofd a guia nan den oracion nan a haci nomber di 
Tata huiciosamente y a canta e himno di skol, yen di grati- 
tud y alabansa. 

Cada dia, cu cuminsa cu oracion y canto ta un bon dia, e 
Hoofd a conta nan. 

E tabata un momento conmovedor, ora cu e Hoofd di Pius 
X a guia 200 stem angelical den canta: “Danki Divi pa e 
Airco”. 

Minister Xiomara Ruiz Maduro a ricibi e buki 'Potpuri Arte di Palabra 2019' 


DIABIERNA ultimo Minister di Finansa, Asunto 
Economico y Cultura, Xiomara Ruiz Maduro a ricibi 
dor di man di sra. Julie Emerencia di Departamento 
di Cultura un exemplaar di e buki ‘Potpuri Arte di Pa- 
labra 2019’ cu ta un compilacion di obra di tur partici- 
pante di e competencia di Arte di Palabra di Aruba, 
Bonaire y Corsou. 

E buki sigur ta un bunita ilustracion di e talento gran- 
di cu nos hobennan tin pa traha y declama poesia y 
haiku na Papiamento. 

Tur participante y colaborador na Arte di Palabra lo 
ricibi un copia di e buki aki como recuerdo di e activi- 



dad importante aki cu ta brinda honor na nos idioma 
Papiamento. 


Apesar cu contracto a keda termina: 

Ds Ernst Stutterheim a 
continua cu su labor, 
bagatel isando decision 
di autoridad 

DOMI Ernst Stutterheim no solamente a perde respet pa 
nos comunidad, pero a perde tur respet pa autoridad mes 
tambe. Expresionnan manera: “De Kerk van Alto Vista is 
een kitscherige kerkje”, “de seksuele moraal van de gel- 
ovigen sluit slecht aan bij gereformeerde opvattingen over 
het huwelijk”, “het hebben van bijvrouwen is voor de man- 
nen de gewoonste zaak van de wereld”, “leer de Antillianen 
fatsoen, dan worden ze fatsoenlijke burgers” etc. ta ainda 
fresco den nos memoria. (bronnen: Trouw en Elsevier) 

Na ocasion di un entiero di un comerciante masha conoci 
y stima den nos comunidad e Domi a insulta sin miseri- 
cordia tur Catolico y Antiano presente durante su predi- 
cashi quasi elocuente. Ta puntra e ilustre miembronan di 
Conseho di Kerki Oranjestad awor ken berdaderamente ta 
haci cosnan”baho”, reaccionando asina riba e articulo den 
AWEMainta fecha 26 di agosto 2019. 

Mas cuestionabel t’e hecho cu hustamente e actual miem- 
bronan di conseho no ta actuando manera prescribi, kisas 
pa un miedo atroz p’e Domi, tapando asina sin por yuda (?) 
tur konkelmento di Domi. 

Un comision, existiendo di algun miembro di Kerki di 


Playa a keda institui pa haci investigacionnan riba cierto 
iregularidad o mal maneho, cu ta tumando lugar na Ker- 
ki di Playa. Na varios ocasion (4 den total) a haci peti- 
cionnan por escrito, entrega na “FAST” y deurwaarder pa 
finalmente esaki keda entrega n’e “koorknaapjes” di Domi 
Stutterheim pa presenta nan “doop”- y “belijdenisaktes”, 
ya cu tin sospecho di algun konkelmento den e asunto aki. 

Pero no tabatin ni e minimo gentilesa pa reacciona riba 
e cartanan en cuestion. Tambe a pidi Domi y e miembro- 
nan di conseho mustra cifras, pero ta nenga esaki rotunda- 
mente. Un cantidad grandi di Protestant di Kerki di Playa 
ta teme, cu e Domi aki ta bay haci uso di placanan destina 
pa p.e. mantencion di edificio, ya cu autoridad competente 
a stop di paga su salario. 

E mester saca e placa di un caminda tog? Resumiendo un 
ke otro: e Domi no ta bay stop di traha, maske prolonga- 
cion di su contracto no ta posibel mas y tampoco no ta dis- 
puesto pa haci e cas di Domi, situa den Bilderdijkstraat, 
bashi p’e proximo Domi. 

Segun e miembronan di Conseho di Oranjestad n’e mo- 
mento aki ta tumando lugar deliberacionnan “positivo” cu 
otro miembronan di Conseho di Kerki Piedra Plat, Sero 
Colorado y San Nicolas. Con bo por haci “recht” loke pa 
añanan largo ta “krom” caba? Tene cuidao cu trampa! 

E miembronan di Conseho di San Nicolas, Piedra Plat y 
Sero Colorado mester realisa bon cu e deliberacionnan en 
cuestion ta tempo perdi. 

Dominee Ernst Stutterheim a haci masha hopi daño caba; 
“de kogel is nu echt door de kerk”! (“der Wurfel ist gefall- 
en”) Contract a keda termina, dus “opkrassen nu”! 

15 Psicologo/Ortopedagogo na Aruba a ser certifica 
pa por duna terapia cognitivo pa comportamento 


DIABIERNA ultimo dia 16 augustus ultimo un grupo 
di 15 Psicologo/Ortopedagogo a ricibi nan certifcacion di 
Terapia Cognitivo pa comportamento (Cognitief Gedrag- 
stherapie - CGT). CGT ta e metodo di psicoterapia cu mas 
tanto cientificamente ta ser fundamenta. E ta cientifica- 
mente comproba di ta un metodo efectivo pa trata varios 
problema. 

Den CGT e proceso di enseñansa ta central den realisacion, 
mantenemento y cambionan den comportamento. 

CGT ta pues un manera di terapia na unda un persona 
cu problemanan mental, ta wordo yuda pa compronde con 
nan comportamento ta influencia nan problemanan, y con 
nan por cambia esaki. E ta un metodo comun den pscicolo- 
gia medicinal, na unda hopi bon resultado por wordo logra 
cu e cliente. 

E curso aki a wordo organisa dor di Respaldo den colabo- 
racion cu “PAO Psychologie” di Hulanda (un instituto di 
enseñansa pa pscicologonan y pedagogonan den cuido di 
salud mental, cuido hubenil, enseñansa y cuido pa perso- 
nan cu limitacion). 

“PAO Psychologie” ta organisa postacademische naschol- 
ing y educacion di temanan pscicologico y pedagogico como 
tambe habilidadnan profesional manera supervision, 
liderazgo y coaching. 

E curso aki, presenta dor di docente Steven Strietman di 
“PAO Psychologie”, ta un curso acredita cu tambe ta con- 
ta p’e specialiscion pa bira un “GZ-Psycholoog”. E curso 
a conta cu un total di 15 participante, tur pscicologo of 
ortopedagogo di profesion. Nan ta hopi involvi den e socie- 
dad di Aruba. 

Pesey cada un di nan a tuma 4 siman di nan tempo pa sigui 
mehora nan mes mas den pscicologia medicinal, enbes di 
usa e tempo aki pa p.e. bay cu un vakantie. E aumento den 
conocimento di pscicologia medicinal ta necesario pa Aru- 
ba paso: Mas di 40% di e poblacion adulto realmente mes- 
ter ayudo psikiatrico profesional pa problema psikiatrico. 
Tur aña alredador di 10% di e poblacion ta wordo afecta. 
Di esakinan solamente alrededor di 3% realmente ta ricibi 
e ayudo necesario via Respaldo, SPD of pscicologonan ide- 
pendiente. 

Gobierno di Aruba tambe ta reconoce e necesidad aki y a 
pone e mehoracion den cuido di salud mental un di e pun- 
tonan di prioridad den e “Sociaal Crisisplan”. 



Respaldo a ser funda basa riba necesidad obvio aki dor 
di Gobierno, AZV, Hospital y e psikiatranan: tur partido 
envolvi kier sigura cu mas Arubiano den necesidad por ob- 
tene e ayudo necesario. 

Esaki Respaldo ta haci dor di ofrece mas cuido, pero tam- 
be dor di yudando otro profesionalnan amplia nan conoce- 
mento p’asina nan tambe por eherce mihor. 

Respaldo a logra organisa e curso aki cu sosten di AZV, cu 
tambe ta mira cu e ayudo psikiko y psykiatrico na Aruba 
mester wordo mehora y amplia. Respaldo tambe kier a 
gradici Universidad di Aruba pa a brinda nan localidad 
p’asina por a ofrece e curso aki. 

Como proximo curso p’e pscicologonan/ortopedagogonan 
Respaldo lo kier ofrece un modulo enfocando riba diagnos- 
tico, p’asina e pscicologonan/ortopedagogonan por recon- 
oce mas mihor e problemanan cu un persona por tin, y 
tambe door di ken y con e lo por wordo yuda mihor. Tambe 
por menciona cu Respaldo recientemente a wordo reconoci 
como instituto oficial di formacion practico pa estudio di 
‘GZ-psycholoog’ e aña aki den november. Esaki lo wordo 
realisa hunto cu MHC di Bonaire y Capriles di Corsou. 

Di Aruba Respaldo lo organisa cuponan p’e curso pa 3 te 4 
di nan propio psicologonan, y 2 cupo pa specialistanan di 
SVGA. 

Tur e desaroyonan aki mester garantisa cu e atencion pa 
salud mental na Aruba por sigi desaroya rapidamente, 
paso Aruba merece cu e cuido aki ta disponibel pa tur hen- 
de cu tin necesidad di dje. Aunke nos no a logra e situacion 
ideal ainda, nos ta riba e caminda corecto y lo sigui crece e 
proximo añanan na caminda pa un berdadero “one happy 
island”. 

Sr. Ivan Croes nombra District Coordinador 
pa Lions Club Internacional Foundation 


DESDE 1 di juli 2018 e isla di Aruba 
a haya transferencia pa districto 35N 
hunto cu nos isla ruman nan Bonaire 
y Curacao. Di e forma aki district 35N 
a keda oficialisa como: Florida, Baha- 
mas, Aruba, Bonaire y Curacao. Esaki 
a trece un vuelta completamente nobo 
pa locual ta trata e trabou di leomismo. 
Pa locual ta e ultimo aña leoinistico 
2018 -2019, Aruba Lions Club ta bin 
profilando su mes positivamente riba e 
plataforma internacional pa cu proyec- 
tonan cu e tin, entre otro esun di cama 
di hospital, rolstoel y Smile Mobile. 
Tanto asina cu e weekend cu a pasa 
president di Aruba Lions Club Sr. Ivan 
Croes a ser nombra como district co- 
ordinator di Lions Club Internacional 
Foundation. Ta un imenso placer y or- 
guyo cu ta nombra un Arubiano un bi- 
aha mas pa un puesto asina importante 
den e organisacion asina prestigioso. 
Den pasado Aruba Lions Club a sa di 
sobresali cu 3 Gobernador di districto: 
Lion Oscar Marugg (1964-19650, Lion 
Elias Fingal (1985-1986) Y Lion Frank 
H. Croes (1999-2000), kende tambe a 
fungi como Presidente di Conseho di 
Gobernadornan durante e periodo di 
2000 - 2001 . 

Henter e famia di Aruba Lions Club ta 
felicita Lion Ivan Croes y ta completa- 
mente sigur cu e lo cumpli cu su deber- 
nan manera ta stipula pa LCIF , cu ta 
stimula e club nan pa nan contribui na 
e campaña 100 cu e meta cu LCIF por 
sigui yuda persona nan den nececidad 
rond mundo. 

Riba e foto por aprecia momento cu 
Past Internacional President Ln Joe 
Preston ta felicita Ln Ivan Croes. 






























Diaranson, 28 Augustus 2019 


AWEMainta 


21 


Ben dia yen di alegria ! 

Scirbi pa Ruthy"Lady Ruth" Vrieswijk-Bergen 


SHONNAN tur, un bon y feliz siman nobo colma cu 
salud y alegria. Sperando cu boso nan tambe a goza di boso 
dushi fin di siman, aunke tur dia ta un dushi dia y dushi 
momento pa celebra bida den y cu famia y amigonan. 

Den e fin di siman aki, Lady Ruth a compaña su amiga 
poeta artista pintor Laureen Eman, kende cu e team di 
Bazrrr ta den full preparacion cu e ultimo tokenan pa 
su Solo Expo bao di e capa di “Creation”, un coleccion di 
cuadranan di tur color, expresando y reflehando cosnan 
bunita di nos creacion y naturalesa. 

Set up di un expo ta tuma hopi tempo, pasobra bo kier pa 
tur cos ta nechi y bunita hinca den otro. Y sigur e secuen- 
cia di e cuadranan pa conta su storia. Manera hopi di boso 
por a lesa caba y wak na television den noticia, e apertura 
di e bunita exposicion aki ta diarazon dia 28 di augustus 
2019 pa den careda di 6 or pm di atardi n’e lugar BAZRRR, 
den curazon di Oranjestad, caminda antes tabata Sport 
Caribe, net na banda unda tabata La Linda di mucha an- 
tes, awel, n’e otro banda di caminda. 

Bazrr ta un galeria y un coffeehouse por bisa, cu su dushi 
hapjesnan y juicenan fresco di entre otro lamoenchi etc. 
pero tambe biña y mas. 

Nan ta bende cuadranan y hopi cos mas di arte. Nan tin 
workshopnan tocante moda y hopi mas. Josie y su team ta 
haci nan best pa laga tur hende sinti nan mes na cas. 

E lugar mes ta un obra di arte riba su mes. Imaginabo 
awor cu bo por admira y inspira cu tur e bunita obranan di 
arte di e artista multifacetico Laureen Eman. 

Laureen ta conoci pa su talentonan tambe di scirbi poema, 
quotes, y versjesnan bunita cu ta acompaa su obranan di 
arte. 

Laureen sa canta y baila y tambe toca piano masha bunita 
mes, su talentonan natural . Pero e cos cu e ta haci mas 
bunita, segun Lady Ruth, ta pinta su cuadranan impac- 
tante. 

Cuadranan cu ta papia cu bo curason inspira. Tur hende 
ta bon bini pa bin wak y admira su cuadranan for di dia 
29 di augustus te 7 di september. Awe diaranzon dia 28 di 
augustus ta pa invitadonan special di curason cu tambe ta 
amantenan di arte. Papiando di arte, dia 4 di september 
awor 7 pm anochi lo tin e ultimo Poetry Night pa e aña aki 
y e lo ta den BAZRRR, net un bon ocasion pa coleganan 
poeta escritor admira e bunita obranan di arte di e artista 
Laureen Eman. 



E ta bay ta den un tremendo dushi ambiente di arte y mas 
arte. Basha Foundation ta bay tuma un break despues di 
esaki y prepara pa cuminsa bek otro aña. 


Tempo sa pasa liher y fin di aña tur hende ta ocupa cu nan 
mesun cosnan y asina poetanan tambe por reflecciona un 
crenchi riba nan scirbimento. Imaginabo un palo, pinta 
pa Laureen mes, como background pa colga mas obranan 
di arte di dje, cu tur sorto di arte den dje, manera un ker- 
stboom den zomer cu ta alegra bo curason cu colornan di 
bida. CREATION of CREACION ta su tema den su ob- 
ranan e biaha aki y cada un ta diferente y unico cu su cer- 
tificado di ta un obra original, authentico y unico. 


Nos ta topa boso anto na BAZRRR, awe dia 28 augustus of 
durante e dianan te 7 di september, na unda e artista Lau- 
reen mes lo tey entre 4 or y 8 or di anochi durante henter 
e siman di exposicion. Danki di antemano pa boso bishita 
di curason! 

Pasa un dushi dia yen di alegria y un bon siman cu amor, 
paz y inspiracion!!! 

No perde oportunidad pa entrega bo obra 
artesanal pa Seyo Nacional di Artesania na DCA 


DEPARTAMENTO di Cultura Aruba con- 
huntamente cu e Comision di Seyo Nacional di 
Artesania Aruba ta extende na tur artesano un in- 
vitacion pa haci entrega di tur material nobo cu 
NO tin Seyo Nacional ainda. Dia 6 di september 
2019 lo tuma luga nos siguiente evaluacion, esaki 
ta caminda e Comision ta bini hunto pa pasa riba 
tur e criterianan necesario pa e producto bini na 
remarca pa e Seyo Nacional di Aruba. Ta haci un 
yamada pa tur producto ser entrega pa mas tarda 
dia 4 di september 2019 prome cu merdia. 

E proceso di aplicacion ta tuma luga na Departa- 
mento di Cultura Aruba na Horizontal Building na 
L.G. Smith Blvd. # 134 (Prome Piso). Pa esaki mes- 
ter yena e formulario di aplicacion, mester trece un 
identificacion valido, un pasfoto, como tambe un 
comprobante di adres. Pa mas informacion tocante 
e Seyo Nacional di Artesania y tambe tocante e 
proceso di aplicacion por fabor tuma contacto cu 
nos via telefon 582-2185. 

Criterianan pa bini na remarca di un Seyo 
Nacional di Aruba ta: 

Mester ta traha na man. (No cu machine, pero cu 
herment manual senciyo) 

Autentico, Diseño Original. 

Consistencia den (re-) produccion di diseño y mod- 
elo. 

Grado di experticio (tradicional) den trahamento 
di e producto. 

E producto mester ta traha na Aruba. 

Grado di uzo di material local. 

Grado cu e producto ta refleha tecnicanan di arte- 
sania tradicional. 

“Artesania ta e ehempel bibo di un homber y un 
muhe cu balor y habilidad, capas di uni un gran 
variedad di expresion y recoge e sentimento di un 
pueblo pa medio di nan ofishi” 

Artesania ta un arte caminda cu creativdad den 
forma di e arte y cultura ta haya bida. 

Cultura nos mester bib’e. 

Dia 22 di augustus ultimo, 
el a cumpli 5 aña den funcion 

Gezaghebber Rijna 
den su ultimo aña 

KRALENDIJK Dia 22 di augustus ultimo Geza- 
ghéber Rijna a haci nét 5 aña den e funcion cu ta con- 
siderá uno prestigioso y respetuoso. Ta 5 aña pasá den 
medio februari e anterior Minister di Asunto di Reino, 
Ronald Plasterk, a anunciá cu Edison Enrique Rijna a 
keda nombrá pa un periodo di 6 aña como Gezagheb- 
ber interino pa Entidad Publico di Bonaire, despues cu 
ex-Gezaghebber Lydia Emerencia a tuma su retiro dia 
1 di maart 2014. 

TRABOU 

Kico ta trabou di un Gezaghebber? Un Gezaghebber 
tin hopi ról den diferente capacidad y autoridad. Es- 
nan mas conoci ta Presidente di Colegio Ehecutivo y 
di Conseho Insular, pero e tin cu percura tambe p’e 
maneho stipulá keda ehecutá na un manera debido y 
oportuno segun tur ley y regla. 

Ménos conoci ta tareanan den contenido riba tereno 
di órden publico y seguridad. Gezaghebber te Coman- 
dante y Hefe ora tin crisis, calamidad óf incidentenan 
pisá óf ora ta premirá esaki y mester actua. 

Por córda bon con Gezaghebber a sa di mustra capa- 
cidad y perseveransia ora tabatin e temor grandi ku 
Bonaire lo a keda sin combustibel pa generá coriente 
dor di e problemanan cu Bopec. 

THODÉ Y EMERENCIA 

Na 2009 Hulanda a dicidl di pone un dóktór di ley 
como Gezaghebber di Bonaire, Glenn Thode. E spe- 
ransa tabata cu e trayecto di bon gobernacion por a 
cuminsá cana mas acelerá na Bonaire. Bonaire tabata 
leu di ta cla pa traha conforme ley y regla. Patronahe 
polltico partidista tabata florecé manera nunca ántes. 
Gezaghebber Glenn Thodé a retirá na mitar di su 
periodo como Gezaghebber y na su lugar a bin un otro 
dóktór, cu tabata Lydia Emerencia. Lydia tabata un 
muher fuerte y no tabata tolerá cosnan straño y ta- 
bata asuml su responsabilidad manera ley y regla ta 
dun’é. No a dura mucho cu e tambe a retirá despues cu 
el a fungi 2 aña como Gezaghéber. 



RIJNA 

Hulanda cu awor a bira un tiki mas consciente ta con 
e cultura ta na Bonaire, a dicidi di sondia hunto cu Co- 
legio Ehecutivo y Conseho Insular na un candidato cu 
ta aceptabel localmente y a nombra Rijna como Geza- 
ghebber interino, pa despues nombr’é como Gezagheb- 
ber mes di Bonaire. 

Rijna a aceptá e reto y cu su ‘sentido di kunukero’ y cu 
conocemento amplio di e cultura Boneriano durante di 
5 aña a haci diferente intento pa transformá e sistema 
di gobernacion den direccion di bon gobernacion. 

Na dado momento e mes tabata visiblemente rabiá, pa- 
sobra atrobe e ta keda confrontá cu un crlsis di gober- 
nacion. Pero cu santo pasenshi e ta buta schoudernan 
bou di dje y ta sigui traha na bienestar di Bonaire. 

ELOGIÁ 

Demonstrando su capacidad y elogiá pa hopi, tóg tin 
cierto politiconan ta purba di kibra e Gezaghebber, 
faltando esaki respet continuamente. Abiertamente 
ta habri atake frontal y personal riba e Gezaghebber 
di pueblo y ta purba desacredit’é publicamente, pur- 
bando di haci daño na su nómber y integridad. 

Hopi hende ta condená fuertemente tipo di comporta- 
cion asina di cierto politico, cu ta pone cara di Bonaire 
na bérguensa. Si kier representá e pueblo di Bonaire, 
anto mester hacié na un manera digno. 

Gezaghebber Rijna mester di hopi forsa y sabiduria 
den su tarea noble pa trece pas, trankilidad y integri- 
dad, y mas importante dignidad p’e pueblo di Bonaire, 
no obstante cu e no ta un mandatario eligl. Politiconan 
eligl t’esnan cu mester mustra moral halto y civili- 
sacion, pa por ta digno pa representá e pueblo digno 
di Bonaire. 

Cara conosi na Bonaire den década sesenta 

Alfredo Flores a fayecé 


KRALENDIJK -- Alfredo Flores a fayecé na Cór- 
sou. Flores tabata un cara conocl na Bonaire den déca- 
da sesenta, bon mirá for di década sincuenta caba, en- 
volvl cu Hotel Zeebad, tambe cu algun otro actividat 
comercial. Su anuncio di morto a aparecé den corant- 
nan na Corsou e siman aki. 

Alfredo Gregorio Flores a nace dia 17 di novémber 
1936 y el a muri diabiérné ultimo. Con el a yega Bo- 
naire, pa despues establecé contacto cu e isla aki, no 
ta completamente conocl. Hecho ta cu e tabata envolvi 
cu maneho di Hotel Zeebad. 

Hubert (Buchi Ibu) Domacassé (f), kende a traha den 
pasado n’e hotél aki, a yega di conta di Alfredo Flores 
den Herencia: “Un dia Alfredo Flores a aparecé. E tam- 
be na cierto momento tabata den maneho di Zeebad. 
Flores tabatin mas amistad cu Maurice Neme, pero e 
no tabata envolvl den e proyecto di Belnem (Belafonte 
- Neme). 

Belnem tabata un proyecto di cas luhoso den e área di 
Punt Vierkant.” 



Un persona cu tambe a move cu e trio aki tabata e ac- 
tor Roger Moore. Moore cu e grupo Belafonte y Neme 
tabatin interes den proyectonan turlstico na Bonaire. 
Neme y Belafonte tabata envolvl hunto den e proyecto 
Belnem. Neme, Moore y Belafonte den Hotel Sorobon. 
Flores y Neme kier a desaroyá Klein Bonaire. Parce cu 
Belafonte tambe tabata envolvl. 

Ibu Domacassé: “Despues cu Flores a cuminsá move na 
Zeebad cosnan a brua un tiki. Harry Belafonte tambe 
tabatin interes pa Klein Bonaire, pero Gobiérno no a 
dun’é pérmit pa desaroyá e isla ey. E1 a bin Bonaire y 
a gusta nos isla. Asina el a hinca sén den Belnem. 

E tabatin bon plan si, pero e cosnan a fracasá dor cu 
Gobiérno no a duna nan pérmit y a preferá pa laga 
Klein Bonaire keda manera e ta.” 

Flores y Neme a cumpra Zeebad serca John Bogart, 


kende tabatin su negoshinan na Venezuela. E tabata 
bende avion. Zeebad e tempo ey tabatin 14 bungalo. 
Buchi Ibu a conta: “Sambuyamento a cuminsá na mo- 
mento cu Bogart a bende e hotél cu e grupo di Neme y 
Alfredo Flores. 

Pero e hendenan aki tabatin plan pa haci Zeebad un 
tipo di hotél di prostitucion di clase. Masha mucha 
muher bunita tabata cana rónd. Pero nan no a haña 
pérmit di Gobiérno pa sigui cu nan plan.” 

Alfredo na cierto momento tabata doño tambe di e 
tereno grandi di Yato Bako. 



Facebook 

Cu mayoria absoluto 

MAN-PAR-PIN a pasa pakete di medida 


WILLEMSTAD. Cu un mayoria absoluto den par- 
lamento di Corsou dialuna tardi, e coalicion di MAN- 
PAR-PIN a hala mara y cu cara di pushi cu a caba di 
come e canario, a bati man riba pechu elogiando nan 
cu nan cu nan a pasa e medidanan cu mester resulta 
den entrada di un par di 100 miyon florin pa cubri 
buraconan di presupuesto manera Hulanda a exigi 
prome cu nan pensa mes di saca un depchi pa yuda 
Corsou. 

Oposicion y den e caso aki MFK y nan aliado den par- 
lamento, a insisti cu loke mayoria den parlamento ta 
haciendo ta violacion di regla y nan no ta partisipa na 
e violacion y a piki nan boelchi bay. 

Cu esey nan a laga campo liber pa nan rivalnan po- 
litico cu foi dia e coalicion aki ta na mando, a vota 
siegamente na fabor di tur loke e gobierno di coalicion 
pone nan dilanti. 

Un tipo di dictadura den democracia pues caminda 
nunca e grito di oposicion den desierto no por haya 
rason. 

Raport di tur alto instancia den nos pais a dicidi caba 
cu e medida cu nan a vota pa pasa no ta legal pero 
dictadura partidista a dicta cu mester a vota pa pasa 
e medidanan. 

E reunion tabata estilo di ehecucion di tactica pre- 
medita caminda un miembro ta laga pidi presidente 
pa prome cu ela caba di habri e reunion, cu e ta pidi 
pa manera parlamentarionan tene nan disertacion, pa 
laga minister contesta. 

Dje forma a cumpli mas o menos cu e formalidad cu tin 
n ley pa papia riba dje. 

Pik Pisas kende ultimo añanan aki y sigur for di dia 
cu lider politico dje partido ta sera na Coraal Specht, a 
asumi liderazgo dje fraccion den parlamento, a denun- 
cia e iregularidad cu a caba di tuma luga. 

Y esey ta cu ta bay cambia un ley cu no ta existi, of 
mesco cu gara un huma vierkant y hacie rondo. e no 
ta bay. 

Di tur manera Pisas por a papia manera ‘Brugman’, 
e coleganan na otro banda di mesa no kier a tende pa 


nada di mundo. 

Cu diciplina di cadaver nan a reparti e diferente te- 
manan di medida pa elabora riba dje entre nan cu, 
esun mas colorido cu otro pero tambe un kier otro cu a 
pone publico pega soño den sala di parlamento. 

Pisas a insisti cu loke ta pasando cu loke nan ta bay 
trata ta incorecto pasobra a violacion di ley e cos ey ta. 
Ela splica cu e medidanan pa fiha accijns ta contra ley 
pasobra Staatsregeling ta bisa cu impone belasting ta 
bay via ordenansa. Pero coalicion ta papia di impone 
belasting via Landsbesluit di aña 2009 cu nan a trata 
den parlamento di Antiya pero cu despues gobierno a 
fluit bek. 

Di manera cu no tin e ley te por uze. 

E ley no ta existi mas pasobra e proyecto no a pasa 
over na 101010 

bin pais nobo di forma cu no ta existi e Ordenansa cu 
ta trata e accijns aki. Pisas a papia y papia y a mustra 
cu tur instancia consehero di gobierno a bisa cu e ley 
aki ta den violacion cu e principio cu no por impone y 
cobra belasting si e no ta ancra den ley. Cu otro pal- 
abra; no ta existi ordenansa te pa aplike den forma 
cambia y no por cambia ley cu no ta existi. 

Pero e ora coalicion no kier bay di acuerdo ainda. Tin 
conseho di Raad van Advies cu su tempo pa por a pub- 
like a vense masha ten. 

Pisas a propone pa no trata e ley, pa manda e ley bek 
y laga gobierno trata e parti di accijns lihe pero mayo- 
ria no tabata kier e solucion ey. 

Di parti di presidente di parlamento kende tambe ta 
obra di acuerdo cu linea partidista ela bisa Pisas pa e 
formula pregunta na minister di Finansa cu tambe ta 
di mesun partido cu e presidente di palamento minis- 
ter envolvi. 

Y na final Pisas a splica cu ta un comedia cordina taba- 
tin caminda nan a laga Rozendal manda un fast ball. 
Na final presidente di parlamento a decreta cu tin un 
proposicion pa trata e ley y esey e ta haci riba Pisas y 
consorsionan a lanta bay foi sala anunciando cu nan 
lo bay protesta te na gobernador como guardian di nos 
leynan y demnocracia. 

Segun cifranan di Ontvanger 

Tin entre 750 pn 900 miyon florin 

di belasting pa cobra 



WILLEMSTAD. Den su contes- 
ta na parlamento dialuna minister 
di Finansa contestando pregunta 
riba e medidanan cu mester drenta 
na vigor dia 1 september, e min- 
ister a splica cu a atende cu e im- 
paco social mediane cobransa na e 
fuente di importacion. 

Na momento cu un siudadano cum- 
pra na supermercado e porsentahe 
di OB no ta cambia solamente ora 
ta trata di mercancia ta subi di 6 
pa 9%. 

No ta mishi cu exoneracionnan cu 
ta existi. 

Ora un hende a paga OB na mo- 
mento di importacion e persona por 
haci peticion serca Inspektor por 
haya 59% di deduccion, o ,sea e ta 
paga mitar dje OB. 

Duana ta prepara pe cambionan y 
a hasta tene cuenta cu inflacion. 

Si tin mercancia di transito no ta 
cobra derecho di importacion paso- 
bra nan ta den entrepot. 

Accijns riba serbes ta keda igual 
tanto pa serbes importa of fabrica 
aki nan, Nan no ta paga derecho di 
importacion ni OB. 

OZB 

Den e ley nobo ta bira cu un hen- 
de cu tin cas of cumpra cas, e doño 
mes tin cu yena formuclario pa haci 
aangifte pa paga e belasting. 

E tin primeramente dos luna pa 
yena e belasting pero e siudadano 
meser yena su aangifte den seys 


luna sino e ta haya un but cu ta 
igual na e belasting basico. 

Pa loke ta cobransa pa pasa busca 
sushi esey ta den man di Aqualec- 
tra y ne momentonan aki Aqualec- 
tra ta pasando e dadonan pa Ont- 
vanger pa gobierno mes cobra e sen 
pa piki sushi. 

Loke tambe a bin den discucion ta 
dicon no a cambia e tarifa den 24 
aña pero gerencia di Selicor a haci 
su calculo di nobo y a adapta e tari- 
fanan. 

Tabatin opservacion tambe cu si e 
belasting cu Selicor ta laga Aqualec- 
tra cobra no mester ta igual pa cu- 
bri tur gasto. 

Hendenan cu kier exoneracion ppor 
haci peticion na Marshe of Selicor. 
Tin hopi placa riba caya pero min- 


ister Gijsbertha a prefera di no 
revela esaki. 

OMZETBELASTING 

Segun Ontvanger, e montante di 
OB cu tin riba caya tin entre 750 y 
900 miyon florin na total y tin con- 
fiansa cu por cobra esaki. 

Pa loke ta casonan di froude fiscal, 
e minister a splica cu mester meldu 
esaki na Inspeccion di Belasting y 
esaki a sigi atende cu Ministerio 
Publico. 

a genera 35 adicional pero pa s par- 
ti tur e 900 miyon por drenta. 

Si tur hende cumpli cu caha di go- 
bierno lo no tabatin deficit awor’aki 
pero e minister no a tribi bisa cifra 
cuanto ta spera di ricibi pasobra 
den presupuesto supletorio lo in- 
dica esey. 

Den proceso pa para contaminacion: 

Hues cu a referi e caso a decreta 
empate entre Gobierno y Clean Air 



WILLEMSTAD. A menos cu e interpetacion di idi- 
oma Hulandes t’asina chueco cu no por a distingui ken 
a haya rason den e casonan cu Fundacion Clean Air 
Everywhere (FCAE) a hiba contra gobierno di Corsou, 
culminacion di ur e prosesonan for di 2015 a caba den 
un empate. 

Hues a constata cu gobierno a faya pero no tin lata pa 
midi hasta aki grado gobierno a faya na fiha limite na 
e cantidad di porkeria cu Isla, Refineria di Corsou a 
bin ta spuit den nos medio ambiente. 

E fundacion a bisa masha cla cu nan no ta hibando 
caso contra gobierno pa sera industria na Corsou pero 
pa gobierno stipula te con leu nan por yega ne grado 
di contaminacion. 

E meta ta pa no afecta salud di habitantenan di Cor- 
sou cu ta biba pabou di Schottegat. 

E fundacion a perde e wisio sumario contra gobierno 
y fin di 2016 a cuminsa un caso civil contra gobierno. 


Y dialuna tabata e dia cu hues a tuma un desicion den 
e caso y cu por ser califica como un desicion di empate. 

LOKE FCAE A PIDI 

Loke e fundacion a pidi tabata: 

• Pa dentro di dos luna despues dje veredicto gobierno 
fiha norma y limite di contaminacion 

• Bin cu un campaña di informacion pa puelo splican- 
do e peliger y risiconan di contaminacion 

• Pa gobierno paga compensacion na e habitantenan 
cu a sufri pa e omision di gobierno 

LOKE HUES A DICIDI 

Den su veredicto hues a constata cu gobierno no a 
adapta e normanan cu tabata conta for di 1978 pa re- 
fineria y otro industrianan y duna esaki n base mod- 
erno pero cu hues no tin un lata pa midi ta pa cuanto 
e por sanciona Refineria y otro industrianan cu ta con- 
tamina nos medio ambiente. 

WILLEMSTAD. Un caso cu ta parse di a kibra tur 
record di ladronicia astudo comete dor di gañamento 
cu bendemento di auto na Corsou ta esun di Zenofia 
Leito. E cuidadano aki tin apenas 30 aña di edad y ta 
mama di 5 yiu, tur menor di edad. Antes Zenofia Leito 
tabata traha na Inselair, pero manera ta conoci Inse- 
lair no ta existi mas, debi cu esaki a bati bancarota. 
Den sala di corte a presenta dialuna e cuidadano aki, 
esta Zenofia Expedita Ramona Leito, compaña pa su 
abogado señora mr. G Scheperboer-Parris. 

Tras di señora Leito a cana drenta sala di corte un 
multitud bastante grandi di cuidadano, por lo menos 
25 persona, kendenan tur a bira su victima, debi cu el 
a tuma nan placa, priminti cu lo e bestel auto pa nan 
na Hapon, sin nunca esey a sosode. 

Ela splica hues cu su intencion tabata pa placanan cu 
el a tuma tabata pa cumpra auto pa esun, mientras e 
otro por warda e siguiente pago cu drenta pa e bolbe 
compra mas auto. 

En realidad Zenofia no tabata logra pasobra e tabata 
haci otro cos cu e placanan. Varios di e personanan aki 
mester a haci fiansa na banco pa entrega sen na Zeno- 
fia Leito, kende tabata pretende cu e ta den e negoshi 
di auto y tabata propaga su negoshi riba Facebook y 
Internet. 

Pero e estafa aki no a bay sin problema, pasobra se- 
gun Zenofia tabatin persona cu a saca arma di candela 


pone na su cabes y menas’e cu morto. Den sala di corte 
tampoco e emocionnan no tabata bou di dominio, algun 
momento tabatin bosnan di protesta ta zona den tri- 
buna, pasobra varios di e victimanan tabata murmura 
y no tabata aprecia declaracionnan di Zenofia dilanti 
di hues. Pa duna un bista di e gravedad di e estafa cu 
Zenofia Leito a comete ta sigui awor algun cifra. 

Pa cuminsa cerca un cuidadano di fam de Windt el a 
tuma e suma di Naf. 12067,- sin cumpli. Serca Came- 
lia Naf. 1500,--. Serca Domacasse Naf. 11515,--. Serca 
Baal Naf. 7989,-. Serca Cohabir Naf. 6300,-. Serca La 
Cruz Naf. 7060,-. Serca H. Camelia Naf. 6000,- Serca 
Anita Naf. 6007,-. Serca Sebelon Naf. 2500,--. Serca 
Zink Naf.5500,--. Serca Francisco Naf 4563,-- Serca 
Maria Naf. 4966,--. Serca Rog Naf 11018,--. Serca da 
Silva Lobo Naf. 5000,-. Serca Bonifacio Naf 5512,--. 
Serca Rosalia Naf 6240,-. 

Hues mr. Gruijters a haya cu a tarda demaciado pa 
trata e caso aki y a puntra fiscal ta con bini. Fiscal mr. 
Hato Willems a opina cu e tardansa a surgi debi cu 
cada biaha tabata bini mas denunciante aserca, anto 
ademas e caso tabata keda atende pa un colega di dje. 
Fiscal dialuna a demanda un castigo di prizon di 48 
luna pa Zenofia Leito y a pidi pa cue e señora cera 
mesora, pero hues no a honra e ultimo peticion aki. E 
sentencia lo ta dia 16 di september binidero pa mitar 
di 2. 

Ramchandany Trinidad ni su abogado 
La Fleur no a presenta den corte 


WILLEMSTAD. E cuidadano Ramchandany Trini- 
dad a keda sentencia pa actonan fraudelento comete y 
malversacion di sumanan cuantioso di placa na varios 
botica aki na Corsou. 

Ramchandany a haci e actonan castigabel aki 
produciendo recibonan falsifica: 

- • na Botica Brievengat e suma total di Nafl. 3405,21 

- • na Botica Mangusa / supermercado Rio C Nafl. 
1394,88 

- • na Botica Mampuritu Nafl. 3994,06 

- • na Botica Brion Nafl. 4121,64 

Tambe tin un suma envolvi na bonnan cu ta monta 
Nafl 7388,99, pero cu mester caba di studia ainda pa 
saca conclucion riba dje. 

Esnan perhudica a keda honra na sumanan di 
daño y perwisio den e sentido cu pa 

• Secat BV/ Deurlo hues a consede e suma di Nafl. 
12.915,79 

• Botica Brievengat Nafl 3405,21 



• Mangusa Supermercado Rio C Nafl. 1394,88 

• Botica Mampuritu Nafl 3994,06 

• Botica Brion Nafl 4121,64. 


Dialuna tabata programa pa trata e proceso di expro- 
piacion cu lo mester sigui despues cu Ramchandany 
Trinidad a keda condena y haya culpabel di malver- 
sacion y froude. 

Fiscal mr. Ivo Out na nomber di Ministerio Publico a 
entrega e documentonan concerni y hues a keda cu dia 
9 di september 2019 lo dicta sentencia. 


Willy Almonte mester warda pa haya su propiedadnan bek 


WILLEMSTAD. E cuidadano Willy Almonte dia 21 
di augustiis 2018 hunto cu 3 persona mas a tira atraco 
den un restaurant cu yama ‘De Kibbeling’ y tambe den 
Steenrijk Minimarket. 

Na momento cu autoridadnan a gar’e a kita for di dje 
un telefon mobil Samsung S8 colo preto, mas un Sam- 
sung shinishi S7, un cadena stainless steel, un holoshi 
casio y tambe un renchi. Dialuna tabatin den sala di 
corte tratamento di e caso caminda Willy Almonte a 
presenta pa exigi su propiedadnan bek. 

Pero segun su abogado mr. Uldrick Dickens ta ma- 
sha remarcabel cu ningun di e obyectonan indica, no 
a keda menciona den e procesverbal na momento cu 
Willy Almonte a keda detene y aresta. 

Tampoco no a papia den e verbal cu lo duna Willy Al- 



monte su auto bek. Tratamento di e caso a dura rela- 
tivamente cortico y a conclui na final cu fiscal señora 
mr. Hato Willems lo drenta den contacto cu e autori- 
dadnan concerni pa caba di atende e asunto aki. 

Eagles ta seya su promer victoria 
derotando Jaguars Vitamin Water 7-2 


CAMPEONATO HEINEKEN fast pitch femeni- 
no dedica na dos baluarta Jacobo Jansen y Gilbert 
“ Nando” Maduro a continua fin di siman. Den cate- 
goria Femenino AA Eagles campeon di campeonato 
2018 a enfrenta Jaguars Vitamin Water sub campe- 
on di campeonato 2018 den un showdown den nan 
promer wega di 2019. Jaguars ta anota 2 careda den 
cabes di promer inning pero mesora Eagles ta re- 
aciona den bom di mesun inning cu 3 careda. 

Hoben pitcher Yee Mei Cheong ta preta brasa fah- 
ando contra e pitcher habridor di Jaguars Kathleen 
Emerenciana y ambos no ta permiti ningun care- 
da den inning number 2 y3. Den bom di 4 inning 
sinembargo Eagles ta rally pa 4 careda pa seya nan 
promer victoria. Eagles 7 careda, 8 hit, 0 error y ta 
laga 2 coredor na base. Jaguars Vitamin Water 2 
careda, 4 hit, 1 error y ta laga 4 coredor den circu- 
lacion. Mihor bateadornan pa Eagles ta Yesseline 
de Kort y Myah Thompson ambos di 3-1, Destiny 
Johnson 2-2 incluyendo un doblete cu 3 careda im- 
puha y 1 anota, Giandta Thiel tambe di 2-2 cu 1 rbi, 
Jennifer Martis 1-1 cu 1 rbi y 1 careda anota. 

Yee Mei Cheong ta cubri henter e ruta enfrentando 
21 bateador tirando 32 bola y 42 strike pa un total 
di 72 permitiendo 2 careda tras di 4 hit regalando 
4 base por bola ponchando 5 bateador y ta golpia 1 
bateador cu bala y ta seya e victoria riba su nomber. 
Di otro banda Kathleen Emerenciana ta bay cas cu 
e derota enfrentando 21 bateador lansando 20 bola, 
43 strike bon pa 63 pitch permitiendo 7 careda di 
cual tur ta limpi tras di 8 hits ponchando 3 regalan- 
do 2 base por bola y ta golpia un bateador cu bala. 

Diahuebs awor 7pm Eagles U17 vs Lady Blue Mar- 
lins, diabierna 30 Augustus 7pm Jaguars vs Rock- 
ets AA y pa 830pm Aruba Bank Lady Tigers vs Ea- 
gles AA, diasabra 31 Augustus pa 3pm Rockets vs 
Eagles U17,5pm Jaguars Vitamin Water vs Aruba 
Bank Lady Tigers. Tur weganan ta na Pos Chiquito. 
Softball femenino a la carga!! 

"Algun Lugar ainda Pa Turibana Loop 10.5-k 2019 



PA medio di e comunicado aki, In- 
stituto Biba Saludable y Activo 
(IBiSA) ta participa na pueblo 
en general cu ainda tin algun 
lugar pa inscribi pa e grandio- 
so careda di Turibana 
10.5-K 2019, cu ta tuma lugar, 
diadomingo dia 8 di september 2019. 


Tin mas o menos 100 lugar habri ai- 
nda pa careda di mucha cu ta cumin- 
sa for di 4 aña te cu 13 aña y tambe 
1 lugar pa relevo. 


Premio pa categorianan ta como 
lo siguiente: 

Individual, prome, dos y di tres lugar tanto dama como 
cabayero. 

Individual, prome, dos y di tres lugar tanto dama como 
cabayero den categoria U-20, 20-29, 30-34, 35-39, 40- 
44, 45-39, 50-54, 55-59 y 60+. 


Relay team, prome, dos y di tres lugar 
categoria duo damas, duo cabaye- 
ros y duo mix. 

1.6 km prome, di dos y di tres 
lugar tanto mucha homber 
como mucha muher, categoria 
8-9, 10-11, 12-13. 

Kids run di 400 meter pa muchanan 
di 4-7. 


Tambe IBiSA, kier a motiva tur es- 
nan cu a inscribi caba pa e careda 
aki, pa pasa paga esaki mas pronto 
cu ta posibel pa asina no keda afo 
di e grandioso careda aki, Kids run 
ta costa Afl.15,- relay team ta costa Afl. 
35,- y individual ta costa Afl. 20,- 


Pa mas informacion por tuma contacto cu oficina di 
IBiSA na telefoon 582-4987 durante oranan di oficina. 


Na memoria di dr. Juan 


(Juni) de Cuba 


CU hopi pena Partido MEP a tuma nota di fayecimento dia 22 di 
augustus 2019 di dr. Juan (Juni) de Cuba. Di profesion medico y 
specialista dr. de Cuba a traha durante hopi aña riba su isla natal 
atendiendo su pashentnan cu e amor y cariño cu a caracterisa su 
persona. 

Sin duda cu MEP tambe tabatin e previlegio pa comparti durante 
un periodo cu presencia di dr. de Cuba den su seno. Tabata den aña 
di eleccion 1985 cu nos lider inmortal Betico Croes a acerca dr. de 
Cuba pa subi como candidato nr. 17 riba lista di MEP y esaki debi 
na su capacidad, dedicacion y su amor patrio. 

Awe na un edad relativamente hoben dr. Juni de Cuba a bandona 
e mundo aki. 

Partido MEP ta manda palabra di profundo condolencia na su se- 
ñora, su yiunan y demas famia cu e perdida tan grandi aki. Cu dr. 
Juni de Cuba sosega na paz den brasa di Señor. 

‘ Çutt&uxi 'TfofHe & (Çnetttatwut 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu honda pena pero conforme cu boluntad di Dios nos 
ta anuncia fayecimiento di 



Andre Carrilho 

miho conoci como Dé, 

"26-01 -1946 -119-08-2019 

Na nomber di su mayornan 
+ Johanna Carrilho Gonzalez 
+ Egbert Carrilho 

Rumannan 

Myrna & Lucio Abath Carrilho 
Leo & Marcia Carrilho Zievinger 
Catharina Carrilho 
Eddy Carrilho 
Irma Carrilho & Erwin Wolff 
Ronald Carrilho & Liesbeth de Kort 
Mabel Casuela 
Nelson Cicilia 

Sobrino y sobrinanan 
Indira Abath & familia 
Omira Abath 
Lucien Carrilho & familia 
Eugene & familia 
Quillon Carrilho & familia 
Frenk Carrilho & familia 
Micella Carrilho & familia 
Caressa Wolff 
Nathan Wolff 
Braxton Carrilho 

Sonrick Casuela, Rixon Casuela 
Eric Danzo, Erixon Danzo 
Mabelin Michel 

Eveline, Kenneth & Kevin Cecilia 
Omo 

Simon Gonzalez & Familia 

Primo y Primanan ,Amigo y Bisiña, Familia Na Hulanda 
y Surnam Y demas familia Carrilho ,Gonzalez, de 
Cuba, Abath, Zievinger, Wolff, Eckmeyer, de Kort, 
Bouva, Esser, Felter, Park, Pinas , Dest, Dirks, Themen, 
Faro 

Ta invita pa acto di despedida cual lo tuma lugar na 
Auroa Funeral Home diasabra 31 di augustus 2019 di 
2’or pa 4’or di atardi. Cremacion lo tuma lugar den 
seno familiar. 

Nos ta lamenta cu despues di despedida di nos 
defunto stima, nos no lo por ricibi bishita di condolencia 
na cas. 



‘ Çuft&ud 'j¥<wte & 0ve*mto>uf, 



‘jhto&wt' & 0ietmto>uf, 


“Lagrima y flornan por seca su recuerdonan y tur loke ela hasi y 
significa pa nos lo keda graba pa semper den nos mente y curason. 
Cerca Dios mi alma ta na paz, ta di dj’E mi salbacion ta bini” 

Salmo 62:1 


Dr. Juan A. De Cuba 

Miho conoci como 'Juni’ 

29-04-1958 122-08-2019 

Na nomber di: 

Esposa: Rita de Cuba- Gonçalves de Freitas 



Cu inmenso dolor na nos curazon, pero conforme cu boluntad di Dios, 
nos ta anuncia fayecimento di nos ser stima: 


Yiunan: Juritza de Cuba 
Kevin Colin 
Julia de Cuba 
Jaicelyn de Cuba 
Juryenne Ras 
Maria-Elaine de Cuba 


Mayornan: t Juan ('Wani’) de Cuba y Aura de Cuba 
Suegronan: tJulio Gonçalves de Freitas y 
tEulalia Gonçalves de Freitas dos Reis 

Nieto: lan Pardo 


“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu dolor na nos curason pero conforme cu boluntad di 
Señor, nos ta anuncia fayecimento di nos casa, tata, 
wela, bisawelo: 



Freddy Constant Desbarida 

"12-04-1941 -126-08-2019 


Rumannan: Ambrosio (Booshi) y Chindy Wever 
Jane y Chris Lanooij 
t Renald y Olivia de Cuba 
Suzette y Natalio Maria 

Sobrinonan: Myron, Michael y Lucelina Wever, Jamy y Jeremy Lanooij 
Vanessa, Cristina y Alexa de Cuba, Annalisa Maria y Michel Rasmijn 

Omo y Tantanan: Edna y tJan Meelis, Walter y Ella Arendsz 
Erica Arendsz, tDiana y Remigio Wever, Edwina y John Fellerhoff 
Edwin y tRita Arendsz, Eric y Ludwina Arendsz, Imelda y Jorge Medina 
Franklin y Ineke Arendsz 

Primo y primanan: Marcel y Maristella Meelis, Gisele y Remsy 
Acosta, Rouel y Marlis Meelis, Randolph y Jourainne Arendsz 
Gina Y Raymond Habibe, Aldrich y llse Arendsz, Franklin Lin 
Michael y Mariska Lin, Alwyn y Jacqueline Lin, Ricky y Sharon Lin 
Remi Wever y Sherel van Cleef, Raymond y Marelva Wever 
John Jr, Fellerhoff y Mirella Wognum, Irwin y Shelly Arendsz 
Egbert Arendsz, Ylonca y Jean-pierre Zimmerman 
Edrick Arendsz y Stephanie Angela, Derrick Arendsz 
Anthony Medina, Gino Arendsz, Alissa Arendsz 

Swa y cuñanan: tJuan y Yolanda Gonçalves de Freitas y yiunan 

Benigna y tJose da Silva Menezes y yiunan 

Maria Da Luz y Jose Nuñes Pascoal y yiunan 

Fatima y t Eduardo Cabral de Andrade y yiunan 

Gilberta y Manuel Rodrigues y yiunan 

Julio y Angie dos Reis Gonçalves y yiunan 

Olivia Gonçalves de Freitas y yiunan 

Tomasia Gonçalves de Freitas y yiunan 

Lourdes y Michel Berkley y yiunan 

Ihanan: Angelo Anthony, Kyle Arendsz, Inger Croes, Remy Wever, 
Danny Cabral de Andrade, Armando Diaz, Eugene Gunther, Angeline y 
Aysheline Nuñes Pascoal. 

Manera ruman: Grace, Maikel, tDennis y Stella Wouters.tHubert 
Colina 

Demas famianan: Arendsz, de Cuba, Bisslick, Koolman, Lanooij, 
Galindo Félix, Maria, Meelis, Lin, Wever, Fellerhoff, Medina, Gonçalves 
de Freitas, dos Reis Gonçalves, da Silva Menezes, Nuñes Pascoal, 
Cabral de Andrade, Rodrigues, Berkley, Rustveld., , Angela, Antonij. 

Bon amigonan: Monti Duim, Juan Kocky Gilbert Boekhoudty 
Humphrey Fradl, 

Asistentenan personal cu a yude incansablemente te na ultimo: 
Maigualida y Mariela Roman. 

Oportunidad pa condolencia lo ta diaranzon 28 augustus 2019 for di 
6’or pa 9’or di anochi na Royal Funeral Home 


Acto di entiero lo wordo anuncia despues 


Gradicimento & Invitacion 

Den nomberdi Ramon.Liesje.Esther.LouiseAnn Y 
Benjamin nos kier a gradici tur famia, amigonan y tur 
hende cu a duna nos support, consuelo y forza 
durante nos dianan dificil y entiero di nos “Nene” Stima: 


Sra. Reineta Coffy-Koolman 

Nos no tin suficiente palabra pa gradici tur hende, 
Danki na tur hende cu a jama, whatsapp, msg, manda 
krans, masha danki pa boso sosten, 

Danki na Koningin Wilhelmina Kankerfonds Aruba pa 
juda nos super liher y pa e atencion. 

Por ultimo masha Danki na Aurora Funeral Home cu e 
tremendo servicio! 




Ta invita pa asisti na acto di entiero cu lo tuma lugar diahuebs 29 
augustus 2019 for di 1 ’or pa 4’or di atardi den misa Sagrado Curason 
na Savaneta despues lo sali pa santana Central Sabana Basora, 

Un donashon pa Wilhelmina Kanker Fonds lo ta altamente aprecia. 

Nos ta pidi nos disculpa si den nos tristeza nos por a lubida un of otro 
famia, nos ta lamenta cu nos no por ricibi bishita di condolencia na 
cas. 


Nos kier a invita tur hende pa 2 sacrificio di Misa dianan 
30 y 31 Augustus 2019 pa 7:00PM 
Na Parokia Birgen di Fatima na Dakota. 
Diasabra 31 di Augustus despues di misa lo tin un 
rosario na cas. 

Boso presencia ta altamente aprecia. 





































Diaranson, 28 Augustus 2019 

E unico corant GRATIS 

Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


UKe nos riba facebooK 

Keda “up to date” ij liKe nos riba facebooK 
www.facebooK.com/awemainta 


Subi riba nos website 

www.awemainta.com 


AWEMainta completamente 

DIGITAL 























